title: Wiener Sport-Club

text: Wiener Sport-Club tai Wiener Sportklub on wieniläinen jalkapalloseura. Wiener Sport-Club on perustettu 8. maaliskuuta 1883, joskin silloin nimellä Wiener Cyclisten-Club ollen pyöräilyseura. Seuralla on toimintaa myös vesipallossa ja uinnissa. Itävallan mestaruuden seura on voittanut kolmesti (1922, -58, -59) sekä Itävallan Cupin 1923. Nykyään seura pelaa Itävallan kolmanneksi korkeimmalla sarjatasolla Fußball-Regionalligan itälohkossa


title: Gary Renard

text: Gary Renard on amerikkalainen muusikko ja kirjailija. Hän syntyi Massachusettsissa USA:ssa ja hänestä tuli menestynyt ammattikitaristi. "Harmonic Convergence" -tapahtuman aikaan hän alkoi etsiä elämälleen uutta suuntaa, kunnes muutettuaan Maineen hän koki voimakkaan henkisen heräämisen.


title: Gary Renard

text: Renard on kirjoittanut kirjat Maailmankaikkeus katoaa ("The Disappearance of the Universe", 2003/2004) sekä Kuolematon todellisuutesi ("Your Immortal Reality", 2006), joissa hänelle ilmestyneet, ylösnousseiksi mestareiksi itsensä esittelevät henkilöt opettavat Ihmeiden Oppikurssiin pohjautuvaa puhdasta ei-dualismia. Renardin kolmas kirja, Rakkaus ei ole unohtanut ketään ("Love Has Forgotten No One)", piti ilmestyä jo vuonna 2008, mutta viivästysten vuoksi se julkaistiin vasta 2013.


title: Gary Renard

text: Nykyisin Renard on yksityisyrittäjä ja hän kirjoittaa sekä keskustelee henkisistä asioista ympäri maailmaa. Suomessa hän vieraili syyskuussa 2010 sekä uudelleen syyskuussa 2014.


title: Mark Begich

text: Mark Peter Begich (s. 30. maaliskuuta 1962, Anchorage, Alaska) on yhdysvaltalainen demokraattipoliitikko ja Alaskan osavaltion senaattori. Vuonna 2008 Begich voitti Alaskan senaattorivaaleissa istuvan senaattori Ted Stevensin, joka oli senaatin pitkäaikaisin republikaanipoliitikko. Hän astui virkaan tammikuussa 2009.


title: Mark Begich

text: Begichin isä Nick Begich oli kongressiedustaja, joka katosi vuonna 1972 lento-onnettomuudessa. Hänen kroatialainen isoisänsä John Begich muutti Yhdysvaltoihin vuonna 1901 Itävalta-Unkarista.


title: Mark Begich

text: Begich on opiskellut University of Alaska Anchoragessa, muttei koskaan valmistunut. Hän on ollut naimisissa Deborah Boniton kanssa vuodesta 1990 ja heillä on vuonna 2002 syntynyt poika.


title: Jillian Michaels

text: Jillian Michaels (s. 18. helmikuuta 1974) on henkilökohtainen kuntosaliohjaaja ja -valmentaja Los Angelesista, Kaliforniasta. Parhaiten Michaels tunnetaan televisiosarjoista "The Biggest Loser" ja "Losing It With Jillian". Jillianilla on Haitilta adoptoitu tytär ja poika.


title: Jillian Michaels

text: Michaels teki debyyttinsä sarjan ensimmäisessä jaksossa vuonna 2004. Hän valmensi Punaista joukkuetta vuoteen 2006 asti, kunnes hänen tilalleen tuli Kim Lyons. Michaels kuitenkin palasi vuonna 2007 Mustan joukkueen valmentajana vastassaan Kim Lyonsin Punainen joukkue ja Bob Harperin Sininen joukkue. Lyons ei jatkanut enää vuonna 2008, joten Michaels palasi hänen tilalleen. Yhdessä Bob Harperin kanssa hän valmensi myös "Australian suurimmassa pudottajassa". 7. joulukuuta 2010 Michaels ilmoitti Twitterissään, että yhdestoista kausi olisi hänen viimeisensä.


title: Jillian Michaels

text: 4. syyskuuta 2012 ilmoitettiin, että Jillian palaa Suurimman Pudottajan 14 tuotantokaudella.


title: Tammisuon rata

text: Tammisuon rata oli Viipurin maalaiskunnassa Tammisuon kylässä sijainnut kapearaiteinen rautatie. Rata yhdisti Tammisuon tiilitehtaan Saarelan kartanoon ja Suomenvedenpohjan perukassa Papulassa "Tusculum"-nimisellä huvila-alueella sijainneelle lastauslaiturille sekä myös saven- ja hiekanottopaikoille. Radalla kuljetettiin savea ja hiekkaa tiilitehtaan tarpeisiin sekä Tammisuon sahan tuottamaa puutavaraa Tusculumin lastauspaikalle. Lastauspaikalta puutavara kuljetettiin edelleen Uuraan satamaan hinaaja "Jukolan" vetämissä proomuissa. Tammisuon kapearaiteinen rata alitti tunnelissa leveäraiteisen Karjalan radan. Radalla oli myös käytössä yksi henkilövaunu.


title: Tammisuon rata

text: Tammisuon tiilitehtaan perusti kauppaneuvos Juho Hallenberg (1860–1926) joka vuonna 1898 osti 1 188 hehtaarin suuruisen Saarelan kartanon johon Tammisuon alue kuului. Tammisuon kautta kulki myös 1892 valmistunut leveäraiteinen Karjalan rata Viipurista Sortavalaan ja edelleen Joensuuhun. Hallenberg perusti Tammisuolle tiilitehtaan lisäksi myös sahan, myllyn, höyläämön, puusepäntehtaan ja konepajan, Tehtailla oli enimmillään noin 1 000 työntekijää. Tammisuon tiilitehdas oli aikanaan Itä-Suomen suurin 6–7 miljoonan tiilen vuosituotannolla. Tammisuon alue liitettiin Viipurin kaupunkiin 1933.


title: Tammisuon rata

text: Tammisuon tehtaat jäivät 1940 talvisodan jälkeen luovutetulle alueelle ja suuri osa alueen rakennuksista tuhoutui sodassa. Jatkosodan aikana saatiin tiilitehdas vielä toimimaan parin vuoden ajaksi 1942–1944. Nykyisin tiilitehtaasta on jäljellä vain savupiippu ja hävinneen kapearaiteisen radan linja erottuu vielä maastossa.


title: Tuomo Suni

text: Tuomo Suni (s. 1977) on suomalainen barokkiviulisti. Hän aloitti viulunsoiton nelivuotiaana. Vuodesta 1996 alkaen Suni on erikoistunut barokkiviulun soittoon, opettajinaan ensin Kreeta-Maria Kentala ja myöhemmin Haagin kuninkaallisessa konservatoriossa Enrico Gatti. Vuonna 1997 Suni oli Euroopan unionin barokkiorkesterin (EUBO) jäsen. Vuonna 2005 hän päätti opintonsa Haagissa ja suoritti maisterintutkinnon. Nykyään Suni asuu Glasgowissa.


title: Tuomo Suni

text: Vuonna 2002 Sunin yhtye Opera Quarta voitti kansainväliset vanhan musiikin kilpailut The International Van Wassenaer Competition ja Il Premio Bonporti – Concorso internazionale di Violino barocco, ja vuonna 2007 se sai Jean-Marie Leclairin teoksia sisältävästä levystään "Recréation en musique" (ORF Alte Musik CD 491) Diapason d'Or -tunnustuspalkinnon.


title: Tuomo Suni

text: Opera Quartan lisäksi Suni konsertoi seuraavissa yhtyeissä: Capriccio Stravagante, Ricercar Consort, Ensemble Masques,The English Concert, B‘Rock, Holland Baroque Society, Gabrieli Consort & Players, Helsingin barokkiorkesteri ja Suomalainen barokkiorkesteri. Näiden lisäksi hän on työskennellyt muiden muassa , The King’s Consortin, Il Complesso Baroccon, Les Muffattin, L’Arpeggiatan ja Bach Collegium Japanin kanssa.


title: Albert Bartlett

text: Albert Allen Bartlett (21. maaliskuuta 1923 Shanghai – 7. syyskuuta 2013) oli yhdysvaltalainen fysiikan professori. Professori Bartlett luennoi Coloradon yliopistossa (Boulder, Colorado) syyskuusta 1969 lähtien yli 1 600 kertaa aiheesta "Aritmetiikka, väestö ja energia" (Arithmetic, Population, and Energy).


title: Albert Bartlett

text: Bartlett suoritti B.A.-tutkinnon fysiikasta Colgate Universityssa vuonna 1944. M.A.-arvon (1948) ja tohtorin arvon (1951) hän sai Harvardin yliopistosta. Boulderiin Bartlett siirtyi opettajaksi Coloradon yliopistoon syyskuussa 1950. Vuonna 1978 hän toimi puheenjohtajana fysiikan opettajien liitossa American Association of Physics Teachers. Hän oli American Physical Societyn ja American Association for the Advancement of Science -liittojen tutkijajäsen. Vuosina 1969–1970 hän toimi Coloradon yliopiston tiedekuntaneuvoston puheenjohtajana.


title: Albert Bartlett

text: Professori Bartlett katsoi kestävän kasvun käsitteen olevan ristiriitainen. Hänen näkemyksensä perustui siihen, että vaatimatonkin prosentuaalinen kasvu johtaa lyhyessä ajassa valtavaan laajentumiseen. Hän piti liikakansoitusta ihmiskunnan suurimpana haasteena ja tuki kestävän elämäntavan ajatusta. Bartlett vastusti ikuiseen kasvuun perustuvaa ajattelua (, ), jonka kuuluisimpiin edustajiin kuuluu Julian Lincoln Simon. Hän kutsui sitä nimellä "The New Flat Earth Society".


title: Albert Bartlett

text: Bartlett perusteli näkemyksiään yksinkertaisilla matemaattisilla laskutoimituksilla. Hän esimerkiksi osoitti, että jo prosentin vuotuinen maailmanlaajuinen väestönkasvu johtaisi 17 000 vuodessa väestömäärään, joka vastaisi koko maailmankaikkeuden atomien arvioitua lukumäärää.. Pääluennossaan "Aritmetiikka, väestö ja energia" Bartlett huomautti, että seitsemän prosentin vuotuisesta kasvusta seuraa kaksinkertaistuminen kymmenen vuoden välein. Tällainen kasvu johtaa nopeasti erittäin suuriin lukuihin, kuten tunnettu jyvätarina shakkipelin keksijästä osoittaa. Kuningas lupasi pelin keksijälle tämän vaatiman palkkion. Keksijä halusi palkkionsa viljana: laudan 1. ruudulle pannaan yksi vehnänjyvä, 2. ruudulle kaksi jyvää, 3. ruudulle neljä jyvää jne. aina seuraavalle edellisen ruudun kaksinkertainen määrä. Kuninkaan viljat loppuivat lyhyeen, sillä 64. ruudulle kertyy noin 18,5 triljoonaa jyvää.


title: Albert Bartlett

text: Toisessa esimerkissä Bartlett osoitti, kuinka vaikea eksponentiaalista kasvua on havaita ongelmaksi. Oletetaan, että klo 12 pullossa on 1 bakteeri. Bakteerien määrä kaksinkertaistuu kerran minuutissa siten, että pullo on täynnä klo 13. Milloin pullo on vielä puoliksi tyhjä? Vastaus on: klo 12.59. Kello 12.58 pullossa on vielä 3/4 tyhjää tilaa ja klo 12.57 vain 1/8 pullosta on käytössä. Bakteerit siis tuskin havaitsevat kasvuaan ongelmaksi, ennen kuin aika on melkein lopussa, sillä tyhjää tilaa on runsaasti jäljellä. Oletetaan kuitenkin, että bakteerit havaitsevat ongelman klo 12.58 ja aloittavat suuretsinnät uuden tilan löytämiseksi. Bakteerit onnistuvat löytämään kokonaista kolme uutta pulloa, jolloin tilaa on kaikkiaan nelinkertainen määrä alkuperäiseen verrattuna. Kuinka paljon bakteerit saavat näin lisäaikaa? Vastaus on: kaksi minuuttia. Klo 13.01 kaksi pulloa on täynnä ja klo 13.02 neljä pulloa on täynnä. Pitkään vaatimattomalta näyttänyt kasvu räjähtää yllättäen käsiin.


title: Albert Bartlett

text: Bartlett sovelsi matemaattista malliaan myös fossiilisten polttoaineiden riittävyyteen. Hänen mukaansa amerikkalaista yleisöä houkuteltiin 1970-luvulla hyväksymään talouskasvupolitiikka ja fossiilisten polttoaineiden käyttö lupaamalla niiden riittävän vielä useiksi sadoiksi vuosiksi "nykyisellä kulutuksella". Bartlett huomautti, että talouskasvussa kulutuksen on tarkoitus kasvaa, ja muutaman prosentin vuotuinen kasvu lyhentää fossiilisten polttoaineiden riittävyyden muutamaan vuosikymmeneen.


title: Albert Bartlett

text: Denverin yliopiston emeritusprofessori James. B. Calvert (1999) määrittelee Bartlettin lain merkitsevän maailman väkiluvun eksponentiaalisesta kasvusta johtuvaa petrokemiallisten tuotteiden ehtymistä soveltamalla Thomas Malthusin kasvumallia.


title: Albert Bartlett

text: Bartlett esitti seuraavan kestävyyttä koskevan väitteen:


title: Albert Bartlett

text: Bartlettin määrittelemä "suuri haaste" on:


title: Westra Finland

text: Westra Finland oli Porissa vuosina 1888–1893 ilmestynyt ruotsinkielinen sanomalehti.


title: Westra Finland

text: Toimittaja Fredrik Ignatius Färlingin perustama "Westra Finland" oli linjaltaan liberaali, taloudellisesti uudistusmielinen ja perustuslaillinen. "Björneborgs Tidningin" ja Porin suomenkielisten lehtien kilpailun takia se osoittautui taloudellisesti kannattamattomaksi. Kahdesti viikossa ilmestyneen lehden päätoimittajana työskenteli Färlingin jälkeen Oskar Hellsten (1892–1893).


title: Bob Harper

text: Robert ”Bob” Harper (s. 18. elokuuta 1965) on yhdysvaltalainen henkilökohtainen kuntosaliohjaaja ja -valmentaja. Parhaiten hänet tunnetaan televisiosarjasta "Suurin pudottaja".


title: Bob Harper

text: Harper on työskennellyt henkilökohtaisena kuntosaliohjaajana julkisuuden henkilöille, kuten näyttelijä Jennifer Jason Leighille. Vuonna 1999 hän esiintyi Melissa Etheridgen musiikkivideossa nimeltä "Angels Would Fall". Hänet tunnetaan myös yhtenä "Suurin pudottaja" -tositelevisiosarjan valmentajista. Hän on ollut NBC:n sarjassa vuodesta 2005 lähtien. Hän valmensi myös Australian Suurimmassa pudottajassa Jillian Michaelsin kanssa.


title: Bob Harper

text: Harper syntyi 18. elokuuta 1965 Nashvillessä, Tennesseessä. Hän opiskeli Austin Peay State Universityssä Clarksvillessä, Tennesseessä.


title: Bob Harper

text: Luettuaan kirjan nimeltä "Skinny Bitch" hänestä tuli kasvissyöjä. Vuonna 2010 hän ryhtyi vegaaniksi. Samana vuonna PETA äänesti hänet seksikkäimmäksi kasvissyöjämieheksi.


title: Västra Finland

text: Västra Finland oli Turussa vuosina 1895–1928 ilmestynyt ruotsinkielinen sanomalehti.


title: Västra Finland

text: "Åbo Tidningin" kustannusyhtiön perustama "Västra Finland" oli rahvaalle tarkoitettu kansanlehti. Sen tavoitteena oli levittää kansanvalistusta ja herättää kansallisuustunnetta Turunmaan ruotsinkielisen maalaisväestön keskuudessa. Vuonna 1906 se siirtyi uudelle yhtiölle, jonka päälehdeksi tuli etupäässä kaupunkilaisille suunnattu seitsenpäiväinen "Åbo Underrättelser". "Västra Finland" puolestaan levisi ruotsinkieliseen saaristoon.


title: Västra Finland

text: Aluksi kahdesti ja vuodesta 1907 lähtien kolmesti viikossa ilmestyneen lehden levikki oli 4 800 kappaletta vuonna 1901. Sen päätoimittajina työskentelivät Julius Sundblom (1896–1901), John Hedberg (1902–1905), Rafael Colliander (1905–1919) ja Valter Stenmark (1920–1928).


title: A Dramatic Turn of Events

text: A Dramatic Turn of Events on progressiivisen metalliyhtyeen Dream Theaterin järjestyksessään 11. studioalbumi. Se julkaistiin 13. syyskuuta 2011 Roadrunner Recordsin kautta. Albumi on yhtyeen ensimmäinen ilman perustajajäsentä ja rumpalia Mike Portnoyta, joka jätti yhtyeen vuonna 2010. Albumi on myös ensimmäinen uuden rumpalin Mike Manginin kanssa. Mangini ei osallistunut sävellykseen, vaan John Petrucci ohjelmoi rumpuosuudet tietokoneohjelman avulla. Albumin miksasi muun muassa Sepulturan ja Slayerin kanssa työskennellyt Andy Wallace. "A Dramatic Turn of Events" saatiin masteroitua 28. kesäkuuta 2011. Albumin avausraita "On the Backs of Angels" on ollut kuunneltavissa Roadrunner Recordsin virallisella YouTube -kanavalla sen jälkeisestä päivästä alkaen. Levy debytoi Suomen virallisella albumilistalla sijalla 1.


title: A Dramatic Turn of Events

text: Kaikki sanat: John Petrucci, ellei toisin mainita.


title: Åbo Posten

text: Åbo Posten oli Turussa vuosina 1873–1883 ilmestynyt ruotsinkielinen sanomalehti.


title: Åbo Posten

text: "Åbo Posten" oli aluksi poliittisesti sitoutumaton, mutta kallistui myöhemmin suomenmieliseen suuntaan. Lehden levikkialueena oli Turku ja sen ruotsinkielinen lähialue. Paikkakunnan kovan lehtikilpailun takia se lopetettiin kannattamattomana.


title: Åbo Posten

text: Aluksi kolmesti ja vuodesta 1877 lähtien kuudesti viikossa ilmestyneen lehden levikki oli 1000 kappaletta vuonna 1883. Päätoimittajina työskentelivät Emil Nervander (1874–1879), Axel R. Spoof (1880), Adolf Herman Harald Granbohm (1881), Johan V.V. Söderholm (1882) ja Emil Wahlman (1883).


title: Sohvi Reijonen

text: Sofia (Sohvi) Elisabeth Reijonen (14. helmikuuta 1864 Nurmes – 13. lokakuuta 1930) oli suomalainen opettaja, rehtori ja kirjallisuuden suomentaja.


title: Sohvi Reijonen

text: Reijonen toimi Värtsilän Suomalaisen Reaaliyhteiskoulun rehtorina 1907–1908.


title: Sohvi Reijonen

text: Reijonen suomensi erityisesti lapsille ja nuorille tarkoitettua kirjallisuutta.


title: Misa Palander

text: Misa Palander (s. 23. joulukuuta 1971 Helsinki) on suomalainen teatteriohjaaja ja näyttelijä. Hän on myös toiminut Lahden kansanopiston teatterikoulutuksen vastuuopettajana vuosina 2010-2017.


title: Misa Palander

text: Palander on esiintynyt monissa tv-sarjoissa, elokuvissa sekä teattereissa. Lisäksi hänen ääntään on kuultu useissa kuunnelmissa ja animaatioissa, kuten Niiskuneidin roolissa elokuvassa "Muumipeikko ja pyrstötähti". Hän oli mukana MTV:n viihdesarjassa Luojan kiitos! talon näyttelijänä yhdessä Jussi Puhakan, Teijo Elorannan ja Annika Poijärven kanssa vuonna 2015. Palander näyttelee myös Annaa Johanna Vuoksenmaan tv-sarjassa Ex-onnelliset.


title: Misa Palander

text: Misa Palander on myös ohjannut ja käsikirjoittanut monia teatterinäytelmiä.Kesällä 2013 Palander ohjasi Lappeenrannan linnoituksen kesäteatteriin Sirkku Peltolan menestyskomedian "Suomen hevonen".


title: Erik Keränen

text: Erik Keränen (18. toukokuuta 1846 Kärsämäki – 11. marraskuuta 1907 Helsinki) oli suomalainen kirjailija.


title: Aksel Miinala

text: Aksel Engelbert Miinala (7. marraskuuta 1902 Kemi – 7. kesäkuuta 1931 Kouvola) oli suomalainen toimittaja ja pakinoitsija joka käytti nimimerkkiä "Salamoni".


title: Otto Al’Antila

text: Otto Urho Al'Antila (17. lokakuuta 1885 Ilmajoki – 13. heinäkuuta 1936 Seinäjoki) oli suomalainen näyttelijä ja kirjailija.


title: Otto Al’Antila

text: Al'Antila toimi apulaisohjaajana ja näyttelijänä Erkki Karun ohjaamassa elokuvassa "Roinilan talossa" (1935). Hän näytteli sivuosia myös elokuvissa "Pohjalaisia" (1925) ja "Muurmanin pakolaiset" (1927).


title: Otto Al’Antila

text: Al'Antila kirjoitti sanat IKL:n versioon "Horst Wessel Liedistä" ("Luo lippujen").


title: J. Lankinen

text: Johannes Lankinen (Langinen) (12. joulukuuta 1851 Suonenjoki – 19. elokuuta 1919) oli suomalainen kirjailija.


title: Mauno Tikkanen

text: Mauno Tikkanen (5. huhtikuuta 1938 Kiuruvesi – 14. toukokuuta 1992 Iisalmi) oli suomalainen toimittaja ja kirjailija.


title: Mauno Tikkanen

text: Tikkasen vanhemmat olivat maanviljelijä Väinö Tikkanen ja Martta Ahonen. Hän oli naimisissa apuhoitaja Hilja Esteri Kaikkosen kanssa. Tikkanen oli aktiivinen valokuvauksen harrastaja.


title: Laulu sananvapaudesta

text: ”Laulu sananvapaudesta”/”Pilkkalaulu Vimparin erottajista” on vuonna 1970 julkaistu suomalainen single, jonka kappaleet sävelsi M. A. Numminen ja sanoitti Jarkko Laine. Se julkaistiin Love Recordsin kautta nimellä Sananvapauden puolustajat. Singlen syntyyn vaikutti Turun ylioppilaslehden radikaalin päätoimittajan Matti Vimparin erottaminen, josta Numminen ja Laine halusivat tehdä kappaleen. Singlen B-puolen ”Pilkkalaulu Vimparin erottajista” lauloi Rauli Badding Somerjoki ja se tavoitteli ”Laulu 20 perheestä”-kappaleen tunnelmaa. Koska Numminen arveli kohun Vimparista jäävän lyhytaikaiseksi, singlen A-puolella julkaistiin kappale ”Laulu sananvapaudesta”, jonka laulavat Tuulikki Eloranta ja Sakari Lehtinen.


title: Laulu sananvapaudesta

text: ”Laulu sananvapaudesta” julkaistiin myöhemmin luonnonsuojeluaiheisella kokoelmalevyllä "Suojele luontoa – ihmistäkin" (Love Records, LXLP 504). ”Pilkkalaulu Vimparin erottajista” löytyy Rauli Badding Somerjoen kokoelmilta "Kaikki laulut" ja "Muotokuva" sekä Eteenpäin!-levymerkin kokoelmalta "Lauluja järjestelmästä".


title: Trinidadin ja Tobagon dollari

text: Trinidadin ja Tobagon dollari on Karibianmerellä sijaitsevan Trinidad-Tobagon rahayksikkö, jonka kansainvälinen valuuttatunnus on TTD. Tavallisesti sitä merkitään dollarin merkillä $, mutta myös lyhennettä TT$ voidaan käyttää, jotta se erottuisi muista dollari-nimisistä valuutoista. Trinidadin ja Tobagon dollari jakautuu 100 senttiin.


title: Trinidadin ja Tobagon dollari

text: Trinidadin ja Tobagon dollarin kurssi on sidottu Yhdysvaltain dollarin kurssiin. Yksi USA:n dollari on 6,25050 TTD.


title: Trinidadin ja Tobagon dollari

text: Käytössä ovat 1, 5, 10, 20 ja sadan dollarin setelit sekä 5, 10, 25 sentin kolikot. Myös 50 sentin ja 1 dollarin kolikot ovat käytössä, mutta ne ovat harvinaisia.


title: Juho Halonen

text: Juho Halonen (1. lokakuuta 1862 Nilsiä – 7. heinäkuuta 1937 Helsinki) oli suomalainen kangaskauppias ja runoilija.


title: Juho Halonen

text: Halosen vanhemmat olivat talollinen Petter (Pekka) Halonen ja Brita (Riitta) Ruotsalainen. Hän oli naimisissa 1896–1935 Serafina Hiltusen (k. 1935) kanssa.


title: Bruno Nylander

text: Axel Bruno Nylander (8. marraskuuta 1874 Tammisaari – 28. syyskuuta 1936 Pietarsaari) oli suomalainen ruotsin kielellä kirjoittanut runoilija.


title: Bruno Nylander

text: Nimimerkillä "Marinero":


title: Pets

text: Pets on nuorille suunnattu eläinlehti. Petsissä kerrotaan erilaisista eläimistä. Petsissä on myös julisteita, vitsejä ja arvoituksia. Lehteä julkaisee Egmont Kustannus. Ensimmäinen lehti ilmestyi helmikuussa 2010. Vuodessa ilmestyy kahdeksan lehteä.


title: Flaviusten hallitsijasuku

text: Flaviusten hallitsijasuku hallitsi Rooman valtakuntaa vuosina 69–96. Siihen kuuluivat keisarit Vespasianus, Titus ja Domitianus.


title: Flaviusten hallitsijasuku

text: Muita suvun jäseniä:


title: Hopeaperoksidi

text: Hopeaperoksidi (AgO) on hopean oksidi, jolla on suhdekaava AgO. Yhdistettä käytetään hopea-sinkkiparistoissa.


title: Hopeaperoksidi

text: Hopeaperoksidin rakenteessa hopea esiintyy röntgendiffraktiotutkimuksien perusteella kahdella eri koordinaatiopiirillä ja kahdella eri hapetusluvulla ja kahdella eri koordinaatiopiirillä, joissa hapen ja hopean väliset sidospituudet ovat erilaiset. Hopealla on yhdisteessä sekä lineaarinen että tasoneliömäinen koordinaatiopiiri, joissa hopea-happi-sidospituudet ovat 218 pm ja 205 pm. Näin yhdiste voidaan tulkita hopea(I,III)oksidiksi (AgagO) Yhdiste on diamagneettinen.


title: Hopeaperoksidi

text: Hopeaperoksidia voidaan valmistaa hapettamalla hopeaa tai hopeayhdisteitä vahvojen hapettimien kuten peroksidirikkihapon, peroksidisulfaattien tai otsonin avulla.


title: Hopeaperoksidi

text: Hopeaperoksidia käytetään hopeaoksidi-sinkkiparistoissa, joissa se pelkistyy ensin hopeaoksidiksi ja sitten metalliseksi hopeaksi sinkin hapettuessa. Yhdiste on myös vahva hapetin mihin tarkoitukseen sitä voidaan käyttää orgaanisen synteesin yhteydessä.


title: Tatuoitu ruusu

text: Tatuoitu ruusu ("The Rose Tattoo") on Daniel Mannin ohjaama yhdysvaltalainen elokuva vuodelta 1955. Se pohjautuu Tennessee Williamsin samannimiseen näytelmään, ja Williams oli itse mukana kirjoittamassa elokuvan käsikirjoitusta. Oscarilla roolistaan palkittu Anna Magnani näyttelee aviomiehensä kuolemaa surevaa Serafina Delle Rosea, joka tapaa Burt Lancasterin näyttelemän rekkakuski Alvaro Mangiacavallon, jonka kanssa hän aloittaa suhteen.


title: Tatuoitu ruusu

text: "The New York Timesin" kriitikot valitsivat "Tatuoidun ruusun" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Kuma Games

text: Kuma Games on videopelien kehittäjä, joka on erikoistunut kehittamään ilmaisia ensimmäisen persoonan ammuntapelejä, joissa tarkoitus on päästä erilaisia tasoja läpi. He ovat tehneet pelejä jo vuodesta 2004 asti. Yhtiö on myös tuottanut muutamia machinima-elokuvia heidän peleistään, etenkin "The Dinohunters" -pelistä.


title: Kuma Games

text: Kuma Games; heidän alkuperäisten pelien "Kuma\War" ja "Dinohunters" ohella he ovat tehneet pelejä jotka, perustuvat televisio-ohjelmiin kuten "Dogfights", joka on tehty History Channellin kanssa yhteistyönä.


title: Roope Nikkilä

text: Roope Nikkilä (s. 2. toukokuuta 1990 Tampere) on suomalainen jääkiekkoilija, joka pelaa Ranskan Ligue Magnusin Étoile noire de Strasbourgissa. Hän on pelipaikaltaan laitahyökkääjä.


title: Roope Nikkilä

text: Nikkilä on Tapparan kasvatti. Hän siirtyi kesken A-juniorikautensa 2008–2009 Tampereen Ilvekseen, jossa Nikkilä voitti A-nuorten SM-pronssia vuosina 2010 ja 2011. Kaudella 2010–2011 hän oli tehoilla 22+25=47 Ilveksen paras pistemies ja A-nuorten SM-liigan pistepörssin seitsemäs Ässien Samuli Virkkusen ja HPK:n Otto Paajasen kanssa. Maalipörssissä Nikkilä oli viides Lukon Antonín Routan kanssa. Hänet palkittiin kauden päätteeksi A-nuorten SM-liigan herrasmiespelaajana Jere Lehtinen -palkinnolla.


title: Roope Nikkilä

text: Kaudella 2010–2011 Nikkilä pelasi myös ensimmäisen ja kauden ainoaksi jääneen SM-liigaottelunsa 22. helmikuuta 2011 Pelicansia vastaan. Hänet merkittiin Ilveksen kolmosketjuun Michael Keräsen ja Henri Tuomisen vierelle. Nikkilä sai ottelussa jääaikaa 9.52 minuuttia. Toukokuussa 2011 hän teki kaksivuotisen jatkosopimuksen Ilveksen kanssa. Nikkilä pelasi kauden 2011–2012 aikana kaksi SM-liigaottelua ja pelasi kauden lähes kokonaan lainalla Mestis-joukkue Lempäälän Kisassa. Hän oli kahdeksalla osumallaan heikon kauden pelanneen joukkueen toiseksi paras maalintekijä Tomi Peltosen kanssa.


title: Roope Nikkilä

text: Kauden 2013–2014 Nikkilä aloitti LeKin vahvuudessa. Marraskuussa 2013 joukkue lainasi hänet toistaiseksi voimassa olleella sopimuksella Kiekko-Vantaan riveihin, jossa Nikkilä pelasi kolme ottelua. Kauden 2014–2015 kynnyksellä hän poistui LeKin vahvuudesta ja siirtyi sarjatasoa alemmas Suomi-sarjajoukkue KOOVEE:n riveihin.


title: Roope Nikkilä

text: Kaudeksi 2015–2016 Nikkilä siirtyi vuoden mittaisella sopimuksella Ranskan toiseksi korkeimmalle sarjatasolle FFHG Division 1:n nousijajoukkue HC Val Vanoiseen. Hän oli joukkueen paras syöttäjä ja toiseksi paras pistemies tehoilla 14+24=38. Nikkilä jakoi myös karsinsarjan pistepörssin voiton viiden muun pelaajan kanssa tehtyään kahdessa ottelussa tehot 1+5=6. Kaudeksi 2016–2017 hän siirtyi toiseen FFHG Division 1:n joukkueeseen, Scorpions de Mulhouseen. Nikkilä voitti joukkueen sisäisen piste-, maali- ja syöttöpörssin tehoilla 15+20=35. Hän jakoi sarjan pistepörssin kahdeksannen sijan HOGLY La Roche-sur-Yonin Josh Ranallin kanssa. Nikkilä voitti myös Mulhousen sisäisen tehotilaston lukemalla +24. Hän voitti kauden päätteeksi FFHD Division 1:n mestaruuden ja oli nostamassa joukkuettaan Ligue Magnusiin. Valmentajat valitsivat Nikkilän sarjan tähdistökentälliseen.


title: Roope Nikkilä

text: Nikkilä siirtyi kaudeksi 2017–2018 vuoden mittaisella sopimuksella Ligue Magnusin Étoile noire de Strasbourgiin.


title: Tomi Wilenius

text: Tomi Wilenius (s. 15. tammikuuta 1993 Nokia) on suomalainen jääkiekkoilija, joka pelaa Suomi-sarjajoukkue Nokian Pyryssä. Hän on pelipaikaltaan keskushyökkääjä ja laukoo oikealta.


title: Tomi Wilenius

text: Wilenius on Tampereen Ilveksen kasvatti. Hän voitti joukkueen B-nuorten runkosarjan sisäisen pistepörssin sekä kaudella 2008–2009 että 2009–2010, joista jälkimmäisellä Wilenius sijoittui tehoilla 17+25=42 koko B-nuorten SM-sarjan pistepörssissä toiseksi HPK:n Robert Leinon jälkeen. Hän vahvisti myös Ilveksen A-nuoria keväällä 2010, jolloin Wilenius voitti SM-pronssia, kuten myös keväällä 2011.


title: Tomi Wilenius

text: Toukokuussa 2011 Wilenius solmi kaksivuotisen SM-liigasopimuksen Ilveksen kanssa. Hän pelasi kauden 2011–2012 kuitenkin suurimmaksi osaksi joukkueen A-nuorissa, joiden paras maalintekijä ja toiseksi paras pistemies Wilenius oli tehoilla 18+17=35. Hän teki liigadebyyttinsä 5. tammikuuta 2012 vieraissa Hämeenlinnan Pallokerhoa vastaan. Wilenius merkittiin Ilveksen ykkösketjuun Masi Marjamäen ja Michael Keräsen viereen ja hän sai ottelussa jääaikaa 16.21 minuuttia. Wileniuksen liigauran avausmaali syntyi 19. tammikuuta 2012 paikallisvastustaja Tapparaa vastaan.


title: Tomi Wilenius

text: Kauden 2012–2013 Wilenius aloitti lainalla Mestis-joukkue Lempäälän Kisassa. Hän jäi joukkueessa kuitenkin vähälle peliajalle. Syyskuussa 2012 Ilves purki yhteistyösopimuksensa LeKin kanssa ja ilmoitti virallisesti syyksi omien pelaajiensa peluuttamisen vähyyden. Wilenius pelasi loppukautensa suurimmaksi osaksi Ilveksen A-nuorissa, joiden toiseksi paras maalintekijä hän oli 16 osumallaan Eero Savilahden kanssa. SM-liigassa Wilenius pelasi kauden aikana seitsemän runkosarjaottelua. Kesäkuussa 2013 hän teki vuoden mittaisen jatkosopimuksen Ilveksen kanssa.


title: Tomi Wilenius

text: Wilenius ehti pelata kaudella 2013–2014 vain yhden ottelun lainalla LeKissä, sillä hän oli siirtymässä jo syyskuussa 2013 Venäjän nuorten sarjassa, MHL:ssä pelaavaan itävaltalaisjoukkue EC Salzburg II:een. Wileniuksen siirto ei kuitenkaan toteutunut sopimussotkujen vuoksi ja hän jatkoi Ilveksen sopimuspelaajana. Wilenius pelasi kuusi SM-liigaottelua ja kolme Mestis-ottelua LeKissä, mutta suurin osa hänen kaudestaan eteni kuitenkin Ilveksen A-nuorissa, joiden paras pistemies ja maalintekijä Wilenius oli tehtyään 29 runkosarjaottelussa tehot 22+31=53. Hänen piste per peli -keskiarvonsa (1.83) oli koko A-nuorten SM-liigan paras. Wilenius sijoittui sarjan pistepörssissä kahdeksanneksi. Tammikuun 2014 lopulla hän siirtyi loppukaudeksi Itävallan toiseksi korkeimmalla sarjatasolla Inter-National-Leaguessa pelaavaan italialaisjoukkue HC Neumarkt/Egnaan. Wilenius voitti joukkueessa kauden päätteeksi sarjan mestaruuden.


title: Tomi Wilenius

text: Heinäkuussa 2014 Wilenius siirtyi try-outille Itävallan pääsarjassa Erste Bank Eishockey Ligassa pelaavaan Graz 99ersiin. Hän jäi ennen runkosarjan alkua ilman sopimusta. Wilenius palasi lokakuussa Suomeen ja siirtyi loppukauden 2014–2015 kattaneella sopimuksella Kajaanin Hokkiin. Hän voitti kauden päätteeksi Mestis-pronssia. Kaudeksi 2015–2016 Wilenius siirtyi vuoden mittaisella sopimuksella Savonlinnan Pallokerhoon. Hän oli joukkueen paras maalintekijä ja toiseksi paras pistemies Janne Kumpulaisen jälkeen tehoilla 22+18=40. Wilenius sijoittui Mestiksen maalipörssissä neljänneksi TuTon Topi Taavitsaisen ja Jukureiden Jaakko Turtiaisen kanssa.


title: Tomi Wilenius

text: Kaudeksi 2016–2017 Wilenius siirtyi vuoden mittaisella sopimuksella TuToon. Hän jakoi tehoilla 11+25=36 joukkueen sisäisen pistepörssin kolmannen sijan Tuukka Pulliaisen kanssa. Kaudella 2017–2018 Wilenius pelasi loukkaantumisten vuoksi vain 28 runkosarja- ja kahdeksan playoff-ottelua. Hän voitti kauden päätteeksi Mestis-hopeaa. Wilenius voitti kauden aikana myös Suomen Cupin.


title: Tomi Wilenius

text: Wilenius siirtyi kaudeksi 2018–2019 vuoden mittaisella sopimuksella Suomi-sarjajoukkue Nokian Pyryyn.


title: Tomi Wilenius

text: Wilenius pelasi alle 18-vuotiaiden MM-kilpailuissa vuonna 2011 ja Ivan Hlinkan muistoturnauksessa vuonna 2010. Hän edusti myös Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2009. Wilenius valittiin Pohjola-leirin tähdistökentälliseen vuonna 2008.


title: Maximiliano Asís

text: César Maximiliano Asís (s. 27. maaliskuuta 1987 San Miguel de Tucumán, Argentiina) on argentiinalainen jalkapalloilija, joka pelaa veikkausliigaseura FC Inter Turun riveissä.


title: Askeran

text: Askeran (, , ) on kaupunki virallisesti Azerbaidžaniin kuuluvassa, mutta de facto itsenäisessä Vuoristo-Karabahin tasavallassa. Se sijaitsee Qarqarçay-joen varrella 14 kilometriä Stepanakertistä koilliseen. Kaupunki on Vuoristo-Karabahin tasavallan Askeranin piirin keskus. Azerbaidžanin hallinnollisen jaon mukaan se kuuluu Xocalın piiriin. Asukkaita on 2 100 henkeä (vuonna 2009).


title: Askeran

text: Askeran sai taajaman statuksen vuonna 1937 ja vuonna 1978 siitä tuli Vuoristo-Karabahin autonomiseen alueeseen kuuluneen Askeranin (entisen Stepanakertin) piirin keskus. Nähtävyyksistä huomattavin on 1700-luvun alussa rakennettu linnoitus. Kaupungissa on historiallinen museo ja hiljattain rakennettu Neitsyt Marian kirkko.


title: Morten Messerschmidt

text: Morten Messerschmidt (s. 13. marraskuuta 1980 Frederikssund, Tanska) on tanskalainen Euroopan parlamentin jäsen, joka kuuluu Euroopan konservatiivien ja reformistien ryhmään. Ensimmäisen kerran hän tuli valituksi Euroopan parlamenttiin vuoden 2009 europarlamenttivaaleissa Tanskan kansanpuolueen listalta Tanskan henkilökohtaisesti suurimmalla äänimäärällä ja liittyi Vapaa ja demokraattinen Eurooppa -ryhmään. Hän uusi paikkansa vuoden 2014 europarlamenttivaaleissa, joissa sai ennätysmäärän ääniä Tanskan eurovaalihistoriassa, 465 758. Hän toimi myös Tanskan parlamentin, Folketingetin, jäsenenä vuosina 2005–2009.


title: Välijääkausi 4

text: Välijääkausi 4 (jap. "Dai yon kampyo-ki") on Kōbō Aben vuonna 1959 ilmestynyt tieteisromaani. Englannin kielestä tehty suomennos ilmestyi 1972 Gummeruksen kustantamana.


title: Suvi Hartlin

text: Suvi Hartlin (s. 1981 Perniö) on suomalainen juontaja.


title: Suvi Hartlin

text: Hartlin toiminut syyskuusta 2016 alkaen Radio Aallon juontajana. Hän juontaa arkisin kanavan keskipäivän lähetystä. Ennen siirtymistään Radio Aallon juontajaksi hän työskenteli vuosien 2012 ja 2016 välillä radiokanavilla Metro Helsinki (aiemmin Metro FM) ja Groove FM.


title: Suvi Hartlin

text: Vuosina 2010–2011 Hartlin oli juontajana televisiokanava The Voicen ja samannimisen radiokanavan aamuohjelmassa "Heräämö". Ennen The Voicea hän oli juontanut televisiossa kanavilla Subtv ja MTV3, muun muassa ohjelmaa "Viihdelounas". Hän on juontanut televisiossa myös Veikkauksen Naapurit-pelin arvontalähetyksiä vuodesta 2014 vuoden 2016 loppuun asti. Radio- ja televisiojuontamisen lisäksi Hartlin on tehnyt juontoesiintymisiä muun muassa yritystapahtumissa ja muotinäytöksissä.


title: Suvi Hartlin

text: Hartlin tuli alun perin tunnetuksi osallistuttuaan Miss Suomi -kilpailuun vuonna 2003. Hän sijoittui kilpailussa kolmanneksi eli toiseksi perintöprinsessaksi. Myöhemmin samana vuonna hän sijoittui samalle sijalle Japanissa järjestetyssä Miss International -kilpailussa. Ennen Miss Suomi -osallistumistaan hän oli osallistunut vuonna 2001 järjestettyyn Miss Internet -kilpailuun, jossa sijoittui niin ikään kolmanneksi, ja samana vuonna järjestettyyn Suomen Neito -kilpailuun, jossa oli yksi finalisteista.


title: Suvi Hartlin

text: Hartlin elää avoliitossa niin ikään radiojuontajana työskennelleen Jussi Mäntysaaren kanssa. Hartlinilla on tytär aiemmasta liitostaan.


title: Savannikorppikotka

text:
Savannikorppikotka ("Gyps africanus") on afrikkalainen haaskoja syövä petolintu, joka kuuluu korppikotkien sukuun. Koostaan huolimatta tämä iso lintu on melko arka verrattuna muihin petolintuihin, kuten andienkondoriin ("Vultur gryphus").
Uhanalaisuusluokitukseltaan laji on silmälläpidettävä. Kooltaan savannikorppikotka on 100-110 cm pitkä ja painaa 3-7 kg. Sen levinneisyysaluetta ovat Afrikan keskiset ja eteläiset osat. Ravintonaan laji käyttää haaskoja.


title: Savannikorppikotka

text: Savannikorppikotkat viihtyvät savaneilla, kallioilla ja ruohotasangoilla.


title: Feelin’ So Good

text: "Feelin’ So Good" on yhdysvaltalaisen laulajan Jennifer Lopezin esikoisalbumin "On the 6" neljäs single. Maaliskuussa 2000 julkaistulla singlellä ovat mukana rap-artistit Big Pun ja Fat Joe. Kappale ei menestynyt yhtä hyvin kuin Lopezin edelliset singlet, sijoittuen Sveitsissä sijalle kaksikymmentäkaksi, Belgian Ultratop 50 -listan sijalle neljäkymmentäkaksi ja Saksan singlelistan sijalle kolmekymmentäyhdeksän.


title: Feelin’ So Good

text: Paul Hunterin vuonna 1999 ohjaama musiikkivideo kuvattiin Bronxissa.


title: Jimmy Shergill

text: Jimmy Shergill (oik. Jasjit Singh Gill; s. 3. joulukuuta 1970 Gorakhpur, Uttar Pradesh) on intialainen näyttelijä ja elokuvatuottaja, joka työskentelee hindin- ja pandžabinkielisissä elokuvateollisuuksissa. Hänen menestyselokuviinsa kuuluvat muun muassa "Mohabbatein" (2000) ja "Nimeni on Khan" (2010).


title: Jimmy Shergill

text: Shergill on uskonnoltaan sikhi. Hänellä on vaimonsa Priyankan kanssa Veer-niminen poika.


title: Let’s Get Loud

text: "Let's Get Loud" on yhdysvaltalaisen laulajan Jennifer Lopezin esikoisalbumin "On the 6" viides ja viimeinen single. Single julkaistiin kesäkuussa 2000 ja sen kirjoittivat Gloria Estefan ja Kike Santander. "Let's Get Loud" sijoittui Australian singlelistalla yhdeksänneksi, Italiassa kuudenneksi ja Ranskan singlelistan sijalle neljäkymmentä, ja singleä myytiin Australiassa platinaa.


title: Let’s Get Loud

text: "Let's Get Loud" -kappaleen musiikkivideon ohjasi Jeffrey Doe ja se kuvattiin livenä vuoden 1999 jalkapallon naisten maailmanmestaruuskilpailuissa Rose Bowl -stadionilla Kaliforniassa.


title: Bahaman dollari

text: Dollarin kurssi on sidottu Yhdysvaltain dollarin kurssiin siten, että yhden Bahaman dollarin arvo on sama kuin yhden Yhdysvaltain dollarin.


title: Bahaman dollari

text: 1966 tuli käyttöön 1 sentin nikkeli-messinki kolikko, 5, 10 ja 15 sentin kupari-nikkeli kolikot, 25 sentin nikkelikolikko sekä 50 sentin ja 1 dollarin hopeakolikot. 10 sentin kolikko oli kampasimpukan muotoinen, 15 sentin kolikon ollessa neliö. Hopeakolikoita ei päästetty kiertoon enää vuoden 1966 jälkeen. Pronssi korvasi nikkeli-messingin 1 sentin kolikoissa vuonna 1970, messinki pronssin 1974 ja kuparilla päällystetty sinkki messingin 1985. 1989 kiertoon päästettiin kupari-nikkeliset 50 sentin ja 1 dollarin kolikot, vaikka ne eivät korvannetkaan samanarvoisia seteleitä.


title: Bahaman dollari

text: 1, 5 ja 25 sentin kolikot ovat samansuuruiset Yhdysvaltain vastaavien kanssa, mutta ne on valmistettu eri metalliseoksista. Bahaman keskuspankki valmistaa yhä 15 sentin kolikoita, vaikka ne eivät olekaan kovin yleisiä.


title: Bahaman dollari

text: Kaikissa kolikoissa on nykyään toisella puolella Bahaman vaakuna ja sanat ""Commonwealth of The Bahamas"" sekä päivämäärä. Kolikoiden toisella puolella on kuvia Bahaman kulttuuriin liittyvistä esineistä sekä kolikon arvo kirjaimin esitettynä. 1 sentin kolikossa on meritähti, 5 sentin kolikossa Ananas, 10 sentin kolikossa luukala, 15 sentin kolikossa hibiskus ja 25 sentin kolikossa Sluuppi.


title: Bahaman dollari

text:
1966 hallitus esitteli seteli arvoiltaan 50 senttiä, 1$, 3$, 5$, 10$, 20$, 50$ sekä 100 dollaria.
Setelien valmistus siirtyi Bahaman rahapajalle vuonna 1968, mikä esitteli samanarvoiset setelit.
Vastuu setelien valmistamisesta siirtyi Bahaman keskuspankilla vuonna 1974. Se jätti tuotannosta pois 50 sentin sekä 3 dollarin setelit, esitellen ne kuitenkin uudelleen 1984.


title: Bahaman dollari

text: Dollari on käynyt läpi lukuisia uudistuksia parinkymmenen viimevuoden aikana, huomattavimpana näistä uusi erittäin värikäs ulkoasu millä juhlistettiin Kristoffer Kolumbuksen viidensadan vuoden takaista saapumista Bahamalle.


title: Bahaman dollari

text: Seteleitä on muutettu myös väärentämisen vaikeuttamiseksi, ja seteleiden kohdalla pantiin käytäntöön ankara valvontaohjelma. Uusin väärentämisen vastainen ohjelma on nimeltään "Counterfeit Resistant Integrated Security Product" eli CRISP. Uusi 10$ seteli julkaistiin 5.8.2005 ja 20$ 6.9.2006. Lokakuussa 2005 joku onnistui laskemaan liikkeelle 10$ setelistä numero A161315 tehtyjä väärennöksiä. Viranomaiset varoittivat kauppiaita sekä kehottivat tarkkailemaan seteleitä missä on puutteellinen tai erikoinen vesileima.


title: Bahaman dollari

text: Viime vuosiin saakka kaikissa seteleissä oli kuva Kuningatar Elisabet toisesta, Kansainyhteisön johtajasta, mutta nykyään painettavissa seteleissä on kuvia kuolleista Bahamalaisista poliitikoista. Tosin 10$ seteliin painetaan vieläkin Elisabetin II kuva. 50 sentin setelissä on kuva Kuningatar Elisabeti II:sta ja toisella puolen kuva sisar Sarahista Nassaun torilla. 1$ setelissä on kuva sirLynden Pindlingstä ja toisella puolella kuva Bahaman kuninkaallisista poliisivoimista. 3$ seteliä koristavat kuvat nuoresta Elisabet IIsta sekä Family Island Regatasta. 5$ ovat Sir Cecil Wallace-Whitfield sekä Junkanoo kulkue. 10$ setelistä löytyvät Elisabet II sekä Hope Townin majakka. 20$ setelissä on Sir Milo Butler, 50 $ setelissä Sir Roland Symotte ja 100$ setelistä löytyvät Elisabet II sekä Sinimarliini, Bahaman kansalliskala. Tästä syystä paikalliset kutsuvat usein 100$ seteliä "sinimarliiniksi".


title: WOWOW

text: WOWOW () on Japanin ensimmäinen yksityinen maksullinen satelliittitelevisiokanava. Sen päämaja sijaitsee Akasakassa Tokiossa. Kanavan lähetyskeskus sijaitsee Kotossa.


title: WOWOW

text: Kanavan analogiset lähetykset alkoivat 1. huhtikuuta 1991. Digitaaliset lähetykset se aloitti 1. joulukuuta 2000. WOWOW:lla oli aluksi 207 753 tilaajaa, mutta kaksi vuotta myöhemmin tilaajia oli jo 2 667 414.


title: WOWOW

text: WOWOW lähettää enimmäkseen elokuvia, mutta myös animea, kuten Big O, Brain Powerd, , Trinity Blood, Cowboy Bebop, Shinreigari/Ghost Hound, Crest of the Stars, Ergo Proxy, X/1999, SHUFFLE!, Paranoia Agent ja Le Chevalier d'Eon. WOWOW myös tuottaa animea.


title: WOWOW

text: WOWOW lähettää myös japaniksi dubattuja amerikkalaisia tv-sarjoja.


title: WOWOW

text: Vuodesta 2011 lähtien WOWOW on käsittänyt kolme kanavaa:


title: Freedom From Religion Foundation

text: Freedom From Religion Foundation on yhdysvaltalainen vapaa-ajattelijajärjestö. Järjestön toimialana on puolustaa kirkon ja valtion eroa ja antaa tietoa uskonnottomuudesta.


title: Dead (albumi)

text: Dead on amerikkalaisen death metal -yhtye Obituaryn livealbumi. Albumin nimi on koominen viittaus siihen että levy on livealbumi.


title: World Demise

text: World Demise on amerikkalaisen death metal -yhtye Obituaryn vuonna 1994 julkaisema albumi.Vuoden 1998 uudelleenjulkaisun bonusraidat


title: Ateistinen feminismi

text: Ateistinen feminismi vastustaa uskontoa naisten alistamisen ja epätasa-arvon lähteenä.


title: Trevor Peres

text: Trevor Peres (s. 25. heinäkuuta 1969) on yhdysvaltalainen heavy metal -muusikko. Hänet tunnetaan parhaiten sanoittajana ja yhtenä death metal -yhtye Obituaryn perustajajäsenenä. Peres on toiminut Catastrophicissa vuodesta 2001 lähtien.


title: Oulun Leimasintehdas

text: Oulun Leimasintehdas Oy (OLT) on vuonna 1918 perustettu suomalainen merkintäalan Perheyritys. Yritys on aloittanut liiketoimintansa leimasimilla. Toiminta on laajentunut tuote- ja pakkausmerkintälaitteiden valmistukseen. Yrityksen suurin asiakaskunta koostuu suurista ja keskisuurista yritysasiakkaista. Asiakasryhmiä ovat elintarvike-, metsä-, elektroniikka- ja muu valmistava teollisuus. Yritys omistaa Suomen Teollisuusmerkintä Oy:n (STM) Helsingissä.


title: Oulun Leimasintehdas

text: Yrityksen perustaja Wäinö Jousi (ennen vuotta 1906 Wäinö Junnelius) osti vuoden 1917 leimasinvalmistusvälineet eräältä merimatkaansa rahaa tarvitsevalta englantilaiselta merimieheltä. 1918 kirjaltaja Wäinö Jousi valmisti ensimmäisen “teollisen“ leimasimensa. Koko tehdas LEIMASIN-VALMISTAMO T:MI WÄINÖ JOUSI mahtui pieneen lipastoon.


title: Oulun Leimasintehdas

text:
Valmistus jäi vähäiseksi, koska vuonna 1919 Jousi valittiin Oulun Kirjateollisuus Oy:n toimitusjohtajaksi. Lisäksi hän aloitti poliittisen uransa Oulun kaupunginvaltuutettuna 1919–1922. Vuonna 1922 hänelle tarjoutui toimitusjohtajan paikka turkulaisesta Sosialisti-lehdestä ja 1924 Kotkassa Eteenpäin-lehden
toimitusjohtajana sekä osakkaana. Vuoden 1929 pörssiromahdusksen ja siitä seuranneen 30-luvun laman myötä hän palasi Ouluun 1932 ja aloitti jälleen leimasinvalmistuksen.


title: Oulun Leimasintehdas

text: Pojista Pentti taisteli Kuusamo-Salla-linjalla ja Eero kenraali Laguksen panssarijoukoissa Syvärillä. Molemmat selvisivät ilman fyysisiä vammoja.


title: Oulun Leimasintehdas

text:
1940-luku oli tiukkaa aikaa perheelle. Leimasinvalmistuksen lisäksi oli koitettava saada elantoa myös muualta. Tuolloin perustettiin mm. Oulun Vaatetyö. Vuonna 1946 Wäinö Jousi teki päätöksen luopua yritystoiminnasta. Hän jakoi yritystoiminnan siten, että Pentti Jousi ryhtyi pyörittämään Oulun Vaatetyötä ja Eero Jousi Leimasinvalmistusta. Samalla toinen sukupolvi astui johtoon ja yhtiö vietiin kaupparekisteriin uudella nimellä Oulun Leimasintehdas Oy
Vuonna 1972 perustettiin tienrakennuksen heijastaviin turva-asuihin ja tieturvallisuustarvikkeisiin erikoistunut Jousi & Jousi (fus. myöh. OLT). 1974 valmistui uusi 1-vaiheen toimitalo Oulun Lapinkankaalle. 1976 yhtiön johtoon nimitettiin Harry Wallin (OLT tj 1976–1983) .


title: Oulun Leimasintehdas

text:
Vuonna 1978 sahateollisuuden voimakas kasvu ajoi yhtiön kehitystä. Sahatavaraleimasimen tuotanto vei yhtiön kasvun tielle. Asiakkaina oliva suuret metsäyhtiöt, kuten mm. Enso-Gutzeit, Rauma-Repola Oy, Kemi Oy jne. . Tuotanto uusittiin ja tuotevalikoimaa laajennettiin koko merkintäpuolelle. OLT kehitti yhteistyössä Raute Oy:n ja Orfer Oy:n kanssa sahatavaran päätyleimauskoneet. OLT Oy kohosi alansa edelläkävijäksi. 1979 OLT osti konkurssiin menneen Länsi-Pohjan Kirjapaino Oy:n (joka myytiin v. 1988). Eero Jousi kuoli vuonna 1979. Yhtiön johtoon astui Jaakko Jousi 1983 ja samalla kolmas sukupolvi otti vastuun toiminnan jatkamisesta. 1984 Yritys aloitti helsinkiläisen Telko Oy:n merkintätarvikkeiden jälleenmyyjänä suuntautuen voimakkaasti sahateollisuuden merkintöihin. Vuonna 1987 Jaakko Jousi ja Telko Oy:stä lähtenyt Magnus Finnilä perustivat Suomen Teollisuusmerkintä Oy:n (STM) Helsinkiin
. Yhtiöt toivat myyntivalikoimiinsa ensimmäiset mustesuihkumerkintälaitteet. 1980-luvun loppu oli yhtiölle voimakasta kasvua. Asiakaskunta kasvoi ja yhä vaativampia sovellutuksia asennettiin. Oulun Lapinkankaalle valmistui 1988 2-vaiheen toimitalon laajennus. Rakentamiseen varattu laina maksettiin pois 1990 juuri ennen revalvointia vastoin pankinjohtajien neuvoja. Ilman tätä yhtiön historia olisi voinut jopa päättyä.1990 STM perusti Tampereen Leitek Oy:n palvelemaan asiakaskuntaa sektorille Jyväskylä-Tampere.
STM Oy osti Suomen Willett Oy:n liiketoiminnan vuonna 1995


title: Oulun Leimasintehdas

text: 2001 OLT Oy:n johtoon astui Juha Jousi ja Johanna Jousi-Moilanen. Samalla neljäs sukupolvi otti vastuun toiminnan jatkamisesta. 2000-luvulla yrityksen liikeidea oli edelleen sama ”Merkintä” joka oli jalostunut muotoon ”Asiakkaiden tuote- ja laatujärjestelmämerkinnät” . Yritys fuusioituu vuonna 2012 ja jatkaa nimellä Jousi Group Oy. Oulun Leimasintehdas Oy perustetaan fuusiossa uutena yhtiönä.


title: Oulun Leimasintehdas

text: OLT on painottanut toiminnassaan aina yhteiskuntavastuuta. Yhtiö on lahjoittanut historian aikana tarkoin harkittuihin hyväntekeväisyyskohteisiin lahjoituksia. Lisäksi johto on sitoutunut ja osallistunut myös itse hyväntekeväisyysjärjestöihin. Yhtiö teki vuoden 2008–2009 taloustaantuman aikana hallitustason ratkaisun jättämällä lomautukset tekemättä. Yhtiön päätöksen takana on ollut näkemys siitä, että hyvinä aikoina yrityksen työntekijät ovat toiminnallaan turvanneet huonojen aikojen ylimenokaudet. Yhtiö ei tehnyt vuoden 2008–2010 aikana tappiollista tilinpäätöstä. Vuodesta 2001 saakka OLT on ollut myös mukana muiden jäsenyritysten tavoin vaikuttamassa Suomen Perheyritysliitossa yhteiskuntavastuun ja kasvollisen omistuksen puolestapuhujana. Yritys on ollut mukana myös Oulun yliopiston rahoituskehitysyhteistyössä.


title: Geenien tulo yhteiskuntatieteisiin

text: Geenien tulo yhteiskuntatieteisiin on Yrjö Ahmavaaran ja Tatu Vanhasen vuonna 2001 julkaisema kirja.


title: Hyvinvointivaltion tabut

text: Hyvinvointivaltion tabut: Nykykulttuurimme kritiikki on Yrjö Ahmavaaran vuonna 1998 julkaisema kirja.


title: Copa Américan 2011 kokoonpanot

text: Tämä sivu esittelee vuoden 2011 Copa Américan osallistujajoukkueiden kokoonpanot. Turnaus pelataan 1. heinäkuuta – 25. heinäkuuta 2011 välisenä aikana. Joukkueiden kapteenit on merkitty -merkillä.


title: Copa Américan 2011 kokoonpanot

text: Kaikki 12 mukana olevaa joukkuetta nimeävät 23 pelaajaa kokoonpanoonsa. Jokaisessa joukkueessa pelaajille jaetaan pelinumerot väliltä 1–23.


title: Copa Américan 2011 kokoonpanot

text:
Seuraavat 23 pelaajaa ovat valittu vuoden 2011 Copa Américaan.
Seuraavat 23 pelaajaa ovat valittu vuoden 2011 Copa Américaan.
Seuraavat 23 pelaajaa ovat valittu vuoden 2011 Copa Américaan.
Seuraavat 23 pelaajaa ovat valittu vuoden 2011 Copa Américaan.
Seuraavat 23 pelaajaa ovat valittu vuoden 2011 Copa Américaan.
Seuraavat 23 pelaajaa ovat valittu vuoden 2011 Copa Américaan.
Seuraavat 23 pelaajaa ovat valittu vuoden 2011 Copa Américaan.
Seuraavat 23 pelaajaa ovat valittu vuoden 2011 Copa Américaan.
Seuraavat 23 pelaajaa ovat valittu vuoden 2011 Copa Américaan.
Seuraavat 23 pelaajaa ovat valittu vuoden 2011 Copa Américaan.
Seuraavat 23 pelaajaa ovat valittu vuoden 2011 Copa Américaan.
Seuraavat 23 pelaajaa ovat valittu vuoden 2011 Copa Américaan.


title: Cthulhun kutsu (roolipeli)

text: Cthulhun kutsu (englanniksi "Call of Cthulhu", lyhennettynä usein "CoC") on Sandy Petersenin kehittämä ja Chaosiumin julkaisema kauhuroolipeli. Se perustuu kirjailija H. P. Lovecraftin ja hänen seuraajiensa tuotannossa esiintyvään Cthulhu-mytologiaan. Nimensä se on ottanut Lovecraftin samannimisestä novellista.


title: Cthulhun kutsu (roolipeli)

text: Pelin maailmassa universumia hallitsevat pahat, muinaiset jumalat, joilla on palvojia maan päällä. Maailmankaikkeuden todellisen luonteen ymmärtäminen on tavalliselle ihmiselle niin järkyttävää, että voi johtaa hulluuteen. "Cthulhun kutsussa" pelaajat eläytyvät näiden epäonnisten ihmisten rooleihin.


title: Cthulhun kutsu (roolipeli)

text: "Cthulhun kutsun" ensimmäisen laitoksen kirjoitti Sandy Petersen. Hänet muistetaan nykyään työstään Doom ja Quake -tietokoneräiskintöjen kehitystyössä, jotka nekin sisälsivät – paljolti Petersenin vaikutuksesta – Lovecraftilaisia elementtejä. Alun perin hänen tarkoituksenaan oli kirjoittaa Chaosiumin fantasiapeliin "RuneQuestiin" laajennos, joka sijoittuisi Lovecraftin Unimaailma-nimiseen fantasiamaailmaan. Greg Staffordilta hän kuitenkin kuuli, että yhtiössä työskenneltiin jo kokonaisen Lovecraft-pelin parissa. Suurena Lovecraftin ihailijana Petersen tarjoutui auttamaan pelin suunnittelussa ja päätyi lopulta tekemään sen kokonaan. Peliään varten Petersen yksinkertaisti "RuneQuestin" sääntömekaniikkaa huomattavasti. "Call of Cthulhun" ensimmäinen versio julkaistiin 1981.


title: Cthulhun kutsu (roolipeli)

text: Petersenin jätettyä Chaosiumin peliä on kehittänyt Lynn Willis. Petersen itse katsoo Willisin työn eroavan omastaan sikäli, että Willis on kauhun suhteen toiveikkaampi ja antaa pelaajille paremmat mahdollisuudet vihollisiaan vastaan. Pelin uusin versio on seitsemäs, vaikka säännöt eivät olekaan juuri muuttuneet vuosien myötä.


title: Cthulhun kutsu (roolipeli)

text: Pelistä on julkaistu "Dungeons & Dragonsin" mekaniikkaan pohjautuva versio "d20 Call of Cthulhu", sekä GUMSHOE-pohjainen "Trail of Cthulhu", joka tarjoaa kaksi pelimuotoa: Indiana Jonesin ja Robert E. Howardin jalanjäljillä kulkevan vauhdikkaamman "pulp"in sekä hienovaraisemman, kauhupainotteisen "purist"in. "Cthulhun kutsusta" on olemassa myös suomenkielinen versio, jonka painos on ollut lopussa jo vuosia.Alkuperäisessä "Cthulhun kutsussa" on kolme pääasiallista peliympäristöä: yleisin on klassinen pelimuoto, joka sijoittuu 1920-luvulle ja usein Uuteen Englantiin – aikakauteen ja ympäristöön jota Lovecraftin novellit yleensä kuvasivat. Kaksi muuta ovat Sherlock Holmes -henkinen 1890-luvun Britannia sekä nykyaika. Peliä voi kuitenkin pelata missä tahansa aikakaudessa, ja sille on julkaistu skenaarioita ja lähdekirjoja jotka sijoittuvat mm. antiikin Roomaan, Stalinin ajan Neuvostoliittoon ja tulevaisuuteen. Pelin yliluonnolliset- ja scifi-elementit mahdollistavat myös matkat fantasiamaailmoihin, vieraisiin universumin kolkkiin ja jopa toisiin ulottuvuuksiin.


title: Cthulhun kutsu (roolipeli)

text: Pelaajat omaksuvat yleensä tavallisen ihmisen roolin. Tyypillinen peli alkaa normaaleista olosuhteista, eikä hahmoilla ole aavistustakaan yliluonnollisen olemassaolosta. Sattuman oikusta sankarit päätyvät tutkimaan mysteeriä, joka johdattaa heidät arkisen kokemuspiirin ulkopuolelle, yleensä kulttien tai yliluonnollisten olentojen tielle. Hahmoja kutsutaan tutkijoiksi (inverstigators), koska heidän päätehtävänsä on etsiä ja tulkita johtolankoja. Tämä tapahtuu esimerkiksi rikospaikkoja tutkimalla, ihmisiä haastattelemalla ja kirjastoissa aikaa viettämällä. Toisin kuin toimintapainotteisemmissa peleissä, tutkijoilla ei ole juurikaan toivoa avoimessa taistelussa voimakkaita hirviöitä vastaan. He myös menettävät mielenterveyttä traumaattisten tapahtumien (väkivalta, yliluonnollinen) myötä, mikä heikentää pelaajien toimintakykyä. "Cthulhun kutsulle" on tyypillistä, että monet hahmoista joko kuolevat tai tulevat hulluiksi kesken seikkailun.


title: Cthulhun kutsu (roolipeli)

text: Pitkälle edenneet hahmot voivat oppia taikuutta tai saada selville salaisuuksia, jotka paljastavat maailmankaikkeuden todellisen luonteen. Mitä enemmän kiellettyä tietoa hahmo on oppinut, sen hatarampi hänen mielenterveytensä on. Pelin taikuus on voimakasta, mutta monesti myös äärimmäisen vaarallista käyttää.


title: Cthulhun kutsu (roolipeli)

text: Peli käyttää Basic Role-Playing -roolipelijärjestelmää. Hahmoilla on muutama ominaisuus, jotka kertovat millainen hän on (esimerkiksi fyysinen koko ja voima sekä älykkyys), sekä erilaisia taitoja kuvaavat taitoprosentit, jotka kertovat suoraan hahmon mahdollisuuden onnistua kyseistä taitoa vaativassa toiminnassa. Taitoheittoja käytetään vain, jos tilanne on vaativa tai vaarallinen: normaalioloissa hahmot onnistuvat automaattisesti arkisissa toimissaan. Pelissä ei ole hahmoluokkia tai tasoja, vaan hahmot oppivat eri taidoissa paremmiksi käyttämällä niitä. Taikuutta on mukana pelissä, mutta se on epäluotettavaa, käyttäjälleen vaarallista ja mielenterveydelle haitallista.


title: Cthulhun kutsu (roolipeli)

text: Pelin omaperäisin sääntö on mielenterveyspisteet (Sanity Points), jotka kuvaavat hahmon henkistä tilaa. Traumaattisten tapahtumien myötä ne vähenevät, ja hahmon toimintakyky heikkenee. Kun hahmo kohtaa jotain mielenterveydelle vaarallista, hän testaa, kestääkö hänen mielenterveytensä tapahtuman. Tämä on sitä todennäköisempää, mitä enemmän mielenterveyspisteitä on jäljellä. Testissä epäonnistuessa mielenterveyttä menettää huomattavasti enemmän kuin siinä onnistuessa. Näin mielenterveyden heikkeneminen johtaa nopeasti sen horjumiseen entistä enemmän. Pelissä on myös tarkemmat säännöt erilaisille psyykkisille oireille ja sairauksille, ym. haitoille joita mielenterveyden nopea putoaminen aiheuttaa. Kun mielenterveyspisteet putoavat nollaan, pelaaja ei yleisesti ottaen enää voi hallita hahmoaan.


title: Cthulhun kutsu (roolipeli)

text: "Cthulhun kutsu" on eräs roolipelien suurimmista klassikoista ja lajissaan hyvin arvostettu. Roolipelisivusto RPGGeekin ylläpitämässä luettelossa nykyinen versio on sivuston käyttäjien antamien äänien perusteella listattu kaikkien aikojen parhaaksi roolipeliksi; sen äänikeskiarvo on vajaat 8,2 pistettä kymmenestä. Se on ainoa peli, jonka sivuston vakiokäyttäjiltä saamien äänien keskiarvo nousee yli kahdeksan (8,002). Myös "Trail of Cthulhu" on saanut sivustolla suosiota (reilut kahdeksan pistettä, kolmas sija), kun taas D20-versio on siellä arvioitu keskinkertaisesti (vajaat 6 pistettä, 437. sija).


title: Cthulhun kutsu (roolipeli)

text: Roolipelit.netin arvostelija Teppo Holmqvist kutsuu peliä yhdeksi "parhaista kauhuroolipeleistä niin systeemiltään kuin tunnelmaltaankin. Sen hyviin puoliin voidaan laskea se että se on tyylillisesti geneerinen sääntöjensä sekä olentojensa suhteen, ja tästä johtuen Cthulhu mythoksen voi dumpata helposti roskikseen jollei se miellytä." Hän kehuu myös lukuisia peliin julkaistuja valmisseikkailuja ja lähdeteoksia eräiksi "parhaimmista mitä on koskaan tehty". Sääntöjen yksinkertaisuudesta hänellä on kahtalainen mielipide: ne ovat kevyet, toimivat ja helpot oppia, mutta tämän vuoksi myös hieman epärealistiset. Varsinkin mielenterveyssääntöjen satunnaisuus saattaa johtaa absurdeihin tilanteisiin, kun "7-vuotias tyttölapsi ei säikähdä edessään olevaa veristä raatoa, mutta vieressä ololeva Vietnamin sodan veteraani säikähtää niin pahasti että sekoaa."


title: Eero Heinonen

text: Eero Heinonen voi tarkoittaa seuraavia:


title: Ninja (elokuva)

text: Ninja on vuonna 2009 suoraan DVD:lle julkaistu yhdysvaltalainen toimintaelokuva. Elokuvan on ohjannut Isaac Florentine ja käsikirjoittanut Boaz Davidson yhdessä Michael Hurstin kanssa. Pääosassa esiintyvät Scott Adkins ja Tsuyoshi Ihara.


title: Ninja (elokuva)

text: Orvoksi jäänyt Casey on harjoitellut Japanissa eräässä dojossa ninjutsua jo vuosia. Hänen senseinsä on aikeissaan nimittää seuraajansa, joista ehdolla ovat Masazuka ja Casey. Kaksikon harjoitustaistelussa Masazuka menee liian pitkälle ja on aikeissa tappaa Caseyn, jonka seurauksena hänet karkotetaan dojosta. Masazuka matkaa Yhdysvaltoihin, jossa hän työskentelee ninjana Temple nimiselle liikemiehelle. Sensei pyytää Caseyta suojelemaan Yoroi Bitsu aarretta, joka sisältää viimeisen Koga Ninjan aseita. Arvoesineet ollaan viemässä New Yorkiin, joka herättää myös Masazukan mielenkiinnon. Näinpä Templen rikosorganisaatio ja Masazuka jahtaavat Caseyta ja Namikoa Koga Ninjan aseiden toivossa.


title: Vøringsfossen

text: Vøringsfossen tai Vøringfossen on Norjan vierailluimpia vesiputouksia. Putoukset ovat 182 metriä korkeita ja virtaavat Måbødalenin kanjonin läpi. Putoukset sijaitsevat Eidfjordissa Valtatie 7:n lähellä, noin 280 kilometriä Bergenistä itään ja 300 kilometriä Oslosta länsi-luoteeseen.


title: Vøringsfossen

text: Vøringsfossenin putoukset ovat Norjan tunnetuimmat ja niitä kutsutaan maan korkeimmiksi, vaikka ovatkin vain viidesosa maan todellisten korkeimpien putousten korkeudesta. Putoukset voi nähdä joko ylhäältä tai alhaalta, ja niiden suosion seurauksena putousten näkemisestä joutuu huipulla nauttimaan väentungoksen keskellä, mutta pohjalla turisteja ei ole paljon. Huipulta löytyy myös luontokeskus ja ravintola.


title: Vøringsfossen

text: Putousten nimi Vøringsfossen (muinaisnorjaksi "*Vyrðingr") johtuu verbistä "vyrða" ('kunnioittaa syvästi, arvostaa, vaalia'). "Foss"-sanan ('vesiputous') finiittimuoto "fossen" liitettiin nimen perään myöhemmin.


title: Rangaistus tervalla ja höyhenillä

text: Rangaistus tervalla ja höyhenillä on rangaistusmuoto, jota on käytetty kostona ja omankädenoikeudellisena rangaistuksena. Rangaistuksen kohteena olleen kimppuun hyökättiin, ja tervaa joko kaadettiin tai levitettiin uhrin päälle. Tämän jälkeen uhria nöyryytettiin lisää kaatamalla hänen päälleen höyheniä. Höyhenet tarttuivat uhriin helposti tervan tahmeuden johdosta. Varsinkin Yhdysvalloissa tunnetaan lisäksi tapa, jossa uhria tervaamisen ja höyhenillä kuorruttamisen jälkeen kannetaan lopuksi ympäriinsä riu’ulla, jonka päällä hän joutuu istumaan hajareisin.


title: Today

text: Today voi tarkoittaa muun muassa seuraavia:


title: Tommi Musturi

text: Tommi Musturi (s. 1975 Juupajoki) on suomalainen sarjakuvantekijä ja kuvataiteilija. Hänet on palkittu Puupää-hatulla vuonna 2011.


title: Tommi Musturi

text: Hänen suunnittelemiaan julkisia taideteoksia on esimerkiksi Laurea-ammattikorkeakoulun Vantaan Tikkurilan kampuksen pohjoisseinään (Ratatie 22) maalattu joki-aiheinen seinämaalaus.


title: Jari Kauppinen

text: Jari Kauppinen (21. huhtikuuta 1960 Helsinki – 4. kesäkuuta 2011 Helsinki) oli monella kulttuurialalla toimiva kirjallisuudentutkija, filosofi ja punkin harrastaja. Hän oli oppiarvoltaan filosofian tohtori. Hän toimitti Joukkohauta-nimistä punkfanzinea.


title: Jari Kauppinen

text: Kauppisen tutkimusaiheena oli erityisesti ranskalainen filosofi Jacques Derrida, ja tämän tutkijana hän kuului kansainväliseen huippuun. Hänen viime aikojen aiheitaan oli pahan ongelma, sen suhde lakiin.


title: Munib-Ur-Rehman

text: Munib-Ur-Rehman on vaikutusvaltainen pakistanilainen uskonnollinen johtaja mufti. Hän kuuluu etnisesti pataaneihin. Munib-ur-Rehman on pakistanilaisen Dawood Islamic Bank -pankin islamilaisen lain šarianeuvonantaja.


title: Munib-Ur-Rehman

text: Munib-Ur-Rehman on tuominnut fatwalla Taliban-liikkeen, mutta häntä pidetään vanhoillisena, sillä hänen mukaansa Pakistan ei ole "todella islamilainen".


title: Plastex

text:
Oy Plastex Ab on suomalainen puhallusmuovattujen muovituotteiden valmistaja. Vuonna 1936 perustettu Plastex on Suomen vanhin yhä toimiva muovitehdas ja se sijaitsee Lohjalla.
Plastexin perusti puolalaisyntyinen insinööri Igor Lawdansky Helsinkiin Snellmaninkatu 23:n kellariin nimellä "Korurasia- ja kotelotehdas". Bakeliittipuristimen avulla hän ryhtyi valmistamaan nappeja, sähkötarvikkeita ja muita pikkuesineitä. Muoviosasto eriytettiin 1943 omaksi yhtiökseen Oy Plastex Ab:ksi ja se sai toimitilat Lohjalta. Lawdanskyn pian kuoltua yrityksen otti hoitoonsa hänen leskensä, jonka uusi aviomies Olavi Tarkko johti Plastexia vuodesta 1946 lähtien.


title: Plastex

text: Yhtiön päätuote sotien jälkeen olivat kammat, joita valmistettiin 14:nä eri mallina. Tärkeimmät Plastexin käyttämät raaka-aineet olivat selluloosa-asetaatti, polystyreeni sekä fenoli, urea ja melamiini, joista kaikista oli pulaa. Kannattavuuden heiketessä Olavi Tarkko myi yrityksen vuonna 1953 yrittäjäryhmälle, joihin kuuluivat VTT:n kemian osaston johtaja, professori Olli Ant-Wuorinen, Lahden Rautateollisuus Oy:n omistajat Aarne ja Pauli Mustakallio sekä toimitusjohtajaksi ryhtynyt diplomi-insinööri Harry Schumacher.


title: Plastex

text: Uudet yrittäjät rakennuttivat Plastexille uuden tehtaan ja perustivat tuotantolinjan lähes jokaiselle muovin eri valmistustekniikalle. Näin kyettiin saamaan tehtaalle enemmän tuontilisenssejä muovien raaka-aineille, joista oli pula läpi 1950-luvun. Myös koneista suurin osa oli omatekoisia. Päätuotteita 1950-luvulla olivat muoviletkut, nailonlangat ja -siimat sekä muovikalvot. Lisäksi Plastex alkoi panostaa yhä enemmän värikkäisiin kuluttajatuotteisiin ja niiden näkyvään mainontaan. Näitä tuotteita olivat muun muassa lelut, lasten aurinkolasit, veitsilaatikot ja vesikannut. 1950- ja 60-luvulla kehitys oli nopeaa ja erityisesti muovituotteiden valmistustekniikat muuttuivat vauhdilla. Vuonna 1952 Plastex aloitti ensimmäisenä Suomessa muottiinpuhallettujen muovien valmistuksen.


title: Plastex

text: Plastex ajautui kuitenkin kriisin hajottaessaan resursseja liian monen muovitekniikan kehittämiseen. Vuonna 1960 henkilöstömäärä jouduttiin puolittamaan noin seitsemäänkymmeneen. Kahdeksasta valmistusmenetelmästä jäljelle jäivät sintraus, puhallusmuovaus ja ruiskuvalu, joilla valmistettiin muovipulloja ja niiden korkkeja, jerrykannuja sekä muita taloustavaroita. Plastex valmisti 1960-luvun alkuvuosina myös nuoren Valto Kokon suunnittelemia valaisimia. Toimitusjohtajaksi ja pääomistajaksi tuli Erkki Ant-Wuorinen. Valto Kokon suunnittelemasta muovisesta kastelukannusta tuli yksi Plastexin suurista ja pitkäaikaisista myyntimenestyksistä.


title: Plastex

text: Puhallus ja ruiskuvalu ovat yhä Plastexin pääasialliset tuotantomenetelmät. Nykyinen tuotevalikoima jakautuu seuraaviin ryhmiin: keittiö ja kattaus, koti ja sisustus, kukat ja puutarha, marjastus ja säilöntä, vesiastiat ja kanisterit, autoilu ja veneily, pakkaukset sekä teollinen sopimusvalmistus. Liikevaihto on noin viisi miljoonaa euroa vuodessa, josta noin kymmenesosa tulee viennistä etupäässä Pohjoismaihin.


title: Plastex

text: Plastex on ryhtynyt panostamaan voimakkaasti tuotemuotoiluun. Uuden Plastex Design -hankkeen muotoilijoina toimivat muun muassa Eero Aarnio, Samuli Naamanka, Kitta Perttula ja Stefan Lindfors.


title: Plastex

text: Plastexin toimitusjohtajana on vuoden 2011 alusta toiminut Erkki Ant-Wuorisen (1927–2011) pojanpoika Lauri Ant-Wuorinen. Erkki Ant-Wuorisen kaikki neljä lasta ovat työskennelleet perheyrityksessä. Jyrki Ant-Wuorisesta tuli isänsä jälkeen yrityksen toimitusjohtaja toimii nyt hallituksen puheenjohtajana.


title: Roussit

text: Roussit ("Trachichthyidae") on limapääkaloihin kuuluva kalaheimo. Heimon lajeja tavataan kaikista valtameristä.


title: Roussit

text: Varhaisimmat roussien heimoon kuuluvat fossiilit on ajoitettu myöhäiselle liitukaudelle. Tällaisia sukuja ovat muun muassa Antarktikselta löydetty "Antarctiberyx", Italiasta löydetty "Liptoberyx" ja "Hoplopteryx". Nykyään heimossa elää noin 39 lajia, jotka jaetaan seitsemään sukuun. Rousseihin kuuluvia lajeja ovat muun muassa keltaroussi ("Hoplostethus atlanticus"), mustaroussi ("Hoplostethus codenati") ja välimerenroussi ("Hoplostethus mediterraneus").


title: Roussit

text: Suurin osa roussilajeista saavuttaa korkeintaan noin 20 cm pituuden, mutta suurimmat lajit kuten keltaroussi voivat kasvaa noin 55 cm pitkiksi. Ruumiinmuodoltaa kalat ovat usein litteitä ja pää on suurikokoinen. Silmät ovat suuret tai keskikokoiset ja päässä on limatäytteisiä aistikanavia, eräillä lajeilla myös bioluminoivia elimiä. Roussien suu on melko suuri ja hampaat pienet. Suomut ovat lajista riippuen joko pienet ja pyöreät tai suurikokoiset ja levymäiset. Levymäisiä suomuja on usein vatsan alareunassa. Väriltään lajit ovat usein punertavia tai hopeanharmaita.


title: Roussit

text: Roussien heimoon kuuluvia lajeja tavataan Atlantista, Välimerestä, Intian valtamerestä ja Tyynestämerestä. Kalat liikkuvat yleensä lähellä pohjaa tyypillisesti 75–1 500 metrin syvyydessä merenpinnasta. Lajien ravinto koostuu pienistä kaloista, äyriäisistä ja nilviäisistä. Lisääntymisbiologiaa ei juurikaan tunneta.


title: Roussit

text: Erityisesti keltaroussia kalastetaan ruokakalaksi trooleilla. Roussit kuitenkin lisääntyvät hitaasti, joten kannat ovat alttiita taantumiselle kalastuksen seurauksena.


title: Conan hävittäjä

text: Conan hävittäjä ("Conan the Destroyer") on vuonna 1984 kuvattu toiminta/fantasiaelokuva. Elokuvan on ohjannut Richard Fleischer. Elokuva on jatko-osa elokuvalle "Conan barbaari". Pääosaa näyttelevät muun muassa Arnold Schwarzenegger, Mako, Grace Jones, Wilt Chamberlain ja Sarah Douglas. Elokuva oli taloudellisesti ja kansainvälisesti menestynyt vaikkakin sai osakseen kritiikkiä.


title: Conan hävittäjä

text: Elokuvalle oli tarkoitus tehdä jatko-osa "Conan the Conqueror", mutta elokuva peruutettiin, koska Schwarzenegger oli jo lupautunut rooliin "Predator – saalistaja" -elokuvassa. Elokuva julkaistiin lopulta vuonna 1997 nimellä "Kull the Conqueror".


title: Conan hävittäjä

text: "Video-oppaassa" vuodelta 1994 "Conan hävittäjä" saa kaksi tähteä viidestä, mikä vastaa sanallista arviota ”keskinkertainen”.


title: Äijänsuon harjoitushalli

text: Äijänsuon harjoitushalli on Rauman Äijänsuolla sijaitseva harjoitusjäähalli. Se sijaitsee aivan Kivikylän Areenan vieressä. Hallin käyttäjiä ovat mm. Lukon juniorit ja kaukalopalloseura UKP. Hallissa järjestettiin myös Rauma Blues -festivaali vuonna 2000–2005.


title: Kakkosen kausi 2011

text: Kakkonen on Suomen jalkapallon kolmanneksi korkein sarjataso. Kaudella 2011 se pelattiin kolmessa 14 joukkueen lohkossa kaksinkertaisena sarjana. Kakkosen 42 joukkueesta vain yksi nousi Ykköseen kaudelle 2012.


title: Kakkosen kausi 2011

text: Lohkovoittajat ja paras toiseksi sijoittunut joukkue pelasivat kaksiosaiset välieräottelut, joiden parit arvottiin, kuitenkin niin, että karsintoihin mukaan päässyt paras toiseksi sijoittunut joukkue ei kohdannut oman lohkonsa voittajaa. Välieräparien voittajat pelasivat kaksiosaisen karsintafinaalin, jonka voittaja nousi Ykköseen. Lohkojen kolme viimeistä joukkuetta sekä heikoin 11. sijoittunut putosivat suoraan Kolmoseen.


title: Kakkosen kausi 2011

text: VälierätBK-46 eteni finaaliin yhteismaalein 1 – 0SJK eteni finaaliin yhteismaalein 4 – 1


title: Kakkosen kausi 2011

text: FinaaliSJK nousi Ykköseen yhteismaalein 5 – 1


title: Peter Pekarík

text: Peter Pekarík (s. 30. lokakuuta 1986 Žilina, Tšekkoslovakia) on slovakialainen jalkapalloilija, pelipaikaltaan puolustaja. Hän edustaa Bundesliigassa pelaavaa Hertha BSCtä.


title: Peter Pekarík

text: Žilinassa syntynyt Pekarík aloitti jalkapallon juniorina MŠK Žilinassa. Tästä huolimatta hän debytoi Slovakian pääsarjassa Corgoň Ligassa Dubnican paidassa. Hän pelasi ensimmäisellä kaudellaan 27 ottelua ja palasi Žilinaan kesällä 2005. Pekarík voitti Slovakian mestaruuden kaudella 2007 pelaten 35 ottelua. Pekarík vakuutti otteillaan kauden 2008–2009 alkupuoliskolla.


title: Peter Pekarík

text: Pekarík teki tammikuussa 2009 neli- ja puolivuotisen sopimuksen saksalaisen VfL Wolfsburgin kanssa. Hän debytoi Bundesliigassa tammikuun lopussa ottelussa 1. FC Kölniä vastaan. Hän pelasi loppukaudella 16 ottelua ja oli mukana voittamassa Bundesliigan mestaruutta.


title: Peter Pekarík

text: Pekarík debytoi Slovakian maajoukkueessa joulukuussa 2006 Arabiemiirikuntia vastaan. Hän teki ensimmäisen maajoukkuemaalinsa MM-kisojen 2010 karsinnoissa San Marinoa vastaan 7–0-voitossa. Hän oli myös osa Slovakian joukkuetta MM-kisoissa 2010.


title: ViPa

text: Lyhenne ViPa voi tarkoittaa seuraavia asioita:


title: M/S Auer

text: M/S Auer oli Oy Vuoksenniska Ab:n omistama rahtilaiva, joka upposi 6. syyskuuta 1945 Rauman edustalla saatuaan vuodon kovassa merenkäynnissä. Laivan lastina oli 60-75 tonnia Viljakkalan Haverin kaivoksen kuparikiisumalmia. Laivan nelihenkinen miehistö saatiin pelastettua.


title: M/S Auer

text: "Auer" lähti 1. syyskuuta Turun satamasta kohti Ruotsin Skellefteåta. Kova pohjoistuuli hidasti matkantekoa, ja 5. syyskuuta aamuyöllä laiva oli Säpin majakan kohdalla. Kolmen aikaan aamuyöllä selvisi, että laivan ruumaan vuoti vettä, ja veden nousua yritettiin estää käsipumpulla. Pumppu meni kuitenkin pian epäkuntoon, kun malmijauhe tukki sen. Veden nousua yritettiin pysäyttää vielä ämpäriketjun avulla, mutta pian nouseva vesi sammutti laivan moottorin, ja laiva jäi ajelehtimaan tuulen mukana ohjuskyvyttömänä kohti koillista. Aallot veivät mukanaan myös laivan pelastusveneen.


title: M/S Auer

text: Miehistö yritti vielä keventää laivaa heittämällä malmilastia yli laidan, mutta avoimista lastiluukuista sisään tulviva vesi esti pian tämän jatkamisen. Tuulen suunnan käännyttyä laiva alkoi ajelehtia kohti etelää, ja 6. syyskuuta aamupäivällä se oli Santakarin pookin tuntumassa Rauman edustalla. Laivan miehistö yritti kiinnittää pelastajien huomiota ampumalla hätäraketteja ja vetämällä naftaan kastellun ja tuleen sytytetyn patjan laivan mastoon.


title: M/S Auer

text: Iltapäivällä laiva uhkasi ajautua päin Laitakarin kallioita, ja laivan päällikkö Åke Andersson määräsi ankkurin laskettavaksi. Tässä vaiheessa veden tulo laivaan lisääntyi, kun aallot pääsivät vyörymään laivan yli. Noin kello 15 aikaan laivan luokse saapui Rauman luotsiasemalta tullut kutteri, joka sai pelastettua uppoamassa olleen laivan nelihenkisen miehistön yksi kerrallaan noin 45 minuutin sisällä. Miehistö vietiin sitten Raumalle, mutta M/S "Aueria" ei enää seuraavana päivänä ollut näkyvissä.


title: M/S Auer

text: Sukeltaja Pasi Rytkösen johtama ryhmä löysi "Auerin" hylyn kesällä 2001 viistokaikuluotaimen avulla. Hylky sijaitsee Rauman lounaispuolella Laitakarin kupeessa 28 metrin syvyydessä. Laivan hyttirakenteet ovat romahtaneet, mutta keulapakka on vielä ehjä. Laivan malmilastin nostamista harkittiin, mutta sen kannattavuus riippui kuparikiisumalmin kultapitoisuudesta. Malmi on pakattu 80 kilon painoisiin puulaatikoihin, joita on merenpohjassa 700 – 1 000 kappaletta.


title: M/S Auer

text: Auer oli rakennettu vuonna 1936 Uuraassa. Aluksen pituus oli 22 metriä.


title: S/S Drott

text: S/S Drott oli ruotsalainen rahtihöyrylaiva, joka ajoi saksalaisten asettamaan merimiinaan ja upposi tammikuussa 1915 ollessaan matkalla Tukholmasta Raumalle. Laivan upotessa menehtyi viisi laivan 17 hengen miehistöstä.


title: S/S Drott

text: "Drott" lähti Tukholmasta 20. tammikuuta 1915 tinalastissa kohti Raumaa. Laivalla oli varauduttu miinavaaraan muun muassa laittamalla pelastusveneet käyttövalmiiksi, ja Suomen rannikkoa lähestyttäessä asetettiin myös tähystäjä keulapakalle. "Drott" matkasi yhdessä toisen ruotsalaislaivan, Norrköpingistä kotoisin olleen S/S "Birgitin", kanssa niin, että laivat olivat koko ajan näköetäisyydellä. Laivat ohittivat illalla Grundkallengrundenin majakkalaivan aiemman sijaintipaikan, ja seuraavana aamuna kello yhdeksän aikaan ne saivat näkyviinsä Santakarin pookin. Samalla hetkellä "Drott" törmäsi merimiinaan ja upposi parin minuutin kuluttua keula edellä.


title: S/S Drott

text: Laivan miehistöllä oli vaikeuksia pelastusveneiden laskemisessa, ja toinen vene kaatui niin, että 11 henkilöä joutui veden varaan. Heidät, samoin kuin kaksi muuta vedessä ollutta miehistön jäsentä, saatiin kuitenkin pelastettua. Neljää henkilöä, heidän joukossaan laivan päällikkö Nils Josefsson Smith, ei kuitenkaan löydetty. Laivan keittäjätär oli pelastusveneeseen mennessään loukannut jalkansa, ja hän menehtyi myöhemmin vammoihinsa.


title: S/S Drott

text: Eloonjääneet siirtyivät S/S "Birgitiin", jolla he saivat kuivat vaatteet ja ruokaa. Raumalla laivan ensimmäinen perämies antoi tapahtumista meriselityksen, ja eloonjäänyt miehistö matkasi sitten junalla Tornion ja Karungin kautta takaisin Ruotsiin. Laivan upottaneen miinan oli laskenut saksalainen miinanlaskija "Deutschland" 6. joulukuuta 1914. Deutschlandin laskemiin miinoihin upposi myös neljä muuta ruotsalaisalusta, joista S/S "Everilda", S/S "Luna" ja S/S "Norra Sverige" upposivat joulukuussa 1914 ja S/S "Åhus" tammikuun puolivälissä 1915. Alusten mukana menehtyi yhteensä 57 henkilöä.


title: S/S Drott

text: Raumanmeren Hylky-Team löysi sukeltaja Pasi Rytkösen johdolla "Drottin" hylyn syksyllä 2004. Pahoin vaurioitunut ja kappalaeiksi hajonnut hylky on noin 30 metrin syvyydessä ulkomerellä 22 kilometrin päässä Raumalta. Laivan lastina oli tinatankojen ja -harkkojen ohella rautapalkkeja, terästä, maatalouskoneita, puuvillaa ja kemikaaleja.


title: Tamás Hajnal

text: Tamás Hajnal (s. 15. maaliskuuta 1981 Esztergom, Unkari) on unkarilainen jalkapalloilija, pelipaikaltaan hyökkäävä keskikenttäpelaaja. Hän edustaa Saksan Bundesliigassa pelaavaa VfB Stuttgartia.


title: Tamás Hajnal

text: Hajnal aloitti jalkapallon paikallisessa Zoltek SE Nyergesujfalussa vuonna 1985. Yhdeksän vuoden ikäisenä lahjakas Hajnal huomattiin ja Unkarin suurseura Ferencvárosi TC hankki hänet. Hän pelasi seurassa kaksi ottelua maan pääsarjassa vuonna 1997. Samana vuonna hän siirtyi Dunakanyar-Vác FC:hen, jossa hän ei kuitenkaan pelannut yhtään ottelua.


title: Tamás Hajnal

text: Vuonna 1998 Hajnal siirtyi saksalaiseen FC Schalke 04:een, jossa hän ei tehnyt läpimurtoa pelaten vain seitsemän Bundesliiga-ottelua. Seuran kakkosjoukkueessa hän teki 72 ottelussa 28 maalia. Vuonna 2004 Hajnal siirtyi belgialaiseen Sint-Truidenseen. Hän teki ensimmäisellä kaudellaan 29 ottelussa kuusi maalia. Hajnal siirtyi 2. Bundesliigaan 1. FC Kaiserslauterniin vuonna 2006. Hän pelasi kaudella 2006–2007 32 ottelua, joissa hän teki seitsemän maalia.


title: Tamás Hajnal

text: Hajnal siirtyi Bundesliiga-seura Karlsruher SC:hen kaudeksi 2007–2008. Hän teki 32 pelaamassaan ottelussa hyvät kahdeksan maalia. Heinäkuussa 2008 Hajnal siirtyi Borussia Dortmundiin 1,3 miljoonan euron sopimuksella. Hänen esityksen Dortmundin 4-0-voitossa Frankfurtia vastaan marraskuussa 2008 toi Hajnalille paikan Bundesliigan viikon joukkueessa; hän teki yhden maalin ja syötti kolme. Hän pelasi kaudella 2008–2009 30 ottelua Bundesliigassa ja teki niissä viisi maalia. Seuraavalla kaudella hän pelasi 21 ottelua. Hajnal loukkaantui vuonna 2010, eikä pystynyt pelaamaan Dortmundissa kaudella 2010–2011.


title: Tamás Hajnal

text: Tammikuussa 2011 Hajnal lainattiin VfB Stuttgartiin. Hän teki ensimmäisen maalinsa seurassa Frankfurtia vastaan helmikuussa 2011 2-0-voitossa. Toukokuussa 2011 Hajnal siirtyi pysyvällä siirrolla VfB Stuttgartiin sen vältettyä putoamisen.


title: Tamás Hajnal

text: Hajnal debytoi Unkarin maajoukkueessa lokakuussa 2004 Ruotsia vastaan. Hän teki ensimmäisen maajoukkuemaalinsa lokakuussa 2007 ystävyysottelussa Puolaa vastaan. Hän teki kaksi maalia ystävyysottelussa Montenegroa vastaan. Hajnalin aikana Unkari ei ole selviytynyt kertaakaan lopputurnaukseen.


title: Tamás Hajnal

text: Joukkuesaavutukset


title: Tamás Hajnal

text: Henkilökohtaiset saavutukset


title: S/S Åhus

text: S/S Åhus oli ruotsalainen rahtihöyrylaiva, joka ajoi saksalaisten asettamaan merimiinaan ja upposi 17. tammikuuta 1915 ollessaan matkalla Mäntyluodosta Raumalle. Laivan upotessa menehtyi laivan 9-henkinen ruotsalaismiehistö ja kaksi suomalaista luotsia.


title: S/S Åhus

text: "Åhus" saapui puutavaralastissa Mäntyluotoon Gävlestä 23. marraskuuta 1914. Hieman myöhemmin 6. joulukuuta saksalainen miinanlaskija "Deutschland" laski 200 merimiinaa Mäntyluodon ja Rauman edustan laivaväylille. Laivaliikenne Mäntyluodon satamaan jouduttiin keskeyttämään, kun kolme ruotsalaista laivaa, S/S "Everilda", S/S "Luna" ja S/S "Norra Sverige", oli ajanut näihin miinoihin ja uponnut. "Åhus" joutui jäämään Mäntyluotoon, ja miehistö maksettiin ulos laivasta.


title: S/S Åhus

text: Tammikuussa 1915 liikenne Mäntyluotoon voitiin taas aloittaa, kun Mäntyluodon ja Rauman välille saatiin määriteltyä uusi, turvallisempi laivaväylä. "Åhus" varustettiin kuntoon, ja se lähti 15. tammikuuta Mäntyluodosta kohti Raumaa painolastissa tai rautavannelastissa. Raumalta laivan oli määrä ottaa hamppulasti Tukholmaan. Laivan mukana oli kaksi luotsia: toinen Mäntyluodon väylälle ja toinen Rauman edustan väylälle.


title: S/S Åhus

text: "Åhus" katosi kuitenkin matkalla, ja aluksi luultiin, että sen matka oli keskeytynyt potkurin rikkoontumieen ahtojäissä. Pian kuitenkin saattiin tietää, että Valkeakarin edustalla jäänmurtajaa odotelleista "Juno"- ja "Helios"-nimisistä laivoista oli nähty, kuinka "Åhus" oli törmännyt miinaan Nurmeksen nokan ja Relandersgrundetin majakkalaivan lähistöllä ja uponnut parissa minuutissa. "Juno" ja "Helios" eivät uskaltaneet lähestyä uppoamispaikkaa miinavaaran takia, ja laivaveneillä sinne ei päästy ahtojäiden takia.


title: S/S Åhus

text: Sukeltaja Pasi Rytkösen johtama ryhmä löysi "Åhusin" hylyn 30 metrin syvyydestä vuonna 2004 viistokaikuluotaimen avulla. Hylky on hajonnut osiksi pitkin merenpohjaa, ja laivan höyrykone ja kattila kohoavat ylimmiksi hylyn osien joukosta.


title: S/S Åhus

text: S/S "Åhus" oli rakennettu Mossissa vuonna 1890. Sen pituus oli 39,53 metriä ja lastikapasiteetti 420 tonnia. Laiva oli rekisteröity Tukholmaan.


title: Kuunari Rickhard

text: Kuunari Rickhard oli suomalainen kuunari, joka katosi syysmyrskyssä Itämerellä loka-marraskuussa 1921 ollessaan matkalla Lyypekistä Mäntyluotoon. Laivan miehistöön kuului yhdeksän henkilöä, ja lisäksi mukana oli yksi matkustaja.


title: Kuunari Rickhard

text: "Rickhard" lähti lokakuun puolivälissä 1921 suolalastissa Lyypekistä kohti Mäntyluotoa. Laiva oli jo menomatkalla Lyypekkiin vuotanut pahasti, mutta vuoto oli saatu hallintaan pumpuilla. Kun laivasta ei ollut kuulunut mitään yli kolme viikkoa sen lähdön jälkeen, aloitettiin etsinnät.


title: Kuunari Rickhard

text: Erään saksalaisen Raumalle saapuneen laivan kapteeni oli nähnyt Nurmesluodon edustalla, Relandersgrundin ja Bergskärin majakan välillä merenpinnasta kohonneen katkenneen laivanmaston. Myöhemmissä tutkimuksissa päädyttiin siihen tulokseen, että tämä hylky ei ollut kuunari "Rickhard" vaan todennäköisesti samalla seudulla uponnut turkulainen kaljaasi "Oskar," jonka miehistö oli päässyt pelastautumaan Kaunissaareen. Kuunari "Rickhardin" kohtalo jäi lopulta epäselväksi.


title: Kuunari Rickhard

text: Kuunari "Rickhard" oli rakennettu Rönnessä Bornholmissa vuonna 1886. Sen pituus oli 40 metriä, leveys 8.34 metriä ja syväys 3,38 metriä sekä vetoisuus 270 nettorekisteritonnia. Kuunari "Rickhard" rekisteröitiin Raumalle vuonna 1914, ja sen omisti kauppias J. W. Valtonen.


title: Amantle Montsho

text: Amantle Montsho (s. 4. heinäkuuta 1983 Mabudutsa, Ngamiland) on botswanalainen pikajuoksija, jonka päämatka on 400 metriä.


title: Amantle Montsho

text: Montsho karsiutui 400 metrin alkuerissä Ateenan olympialaisissa 2004 ja Helsingin MM-kilpailuissa 2005. Vuonna 2006 hän putosi välierissä Melbournen Kansainyhteisön kisoissa ja sai hopeaa Afrikan-mestaruuskilpailuissa Bambousissa ajalla 52,68. Seuraavana vuonna hän voitti Algerin Afrikan kisoissa kultaa ajalla 51,13 ja eteni välieriin Osakan MM-kilpailuissa.


title: Amantle Montsho

text: Montsho karsiutui 400 metrin välierissä Valencian sisäratojen MM-kilpailuissa 2008, mutta voitti Afrikan-mestaruuden Addis Abebassa ajalla 49,83. Pekingin olympialaisissa hän sijoittui kahdeksanneksi ja neljänneksi. Seuraavana vuonna hän oli seitsmeäs Berliinin MM-kilpailuissa ja viides .


title: Amantle Montsho

text: Montsho sijoittui neljänneksi Dohan sisäratojen MM-kilpailuissa 2010. Myöhemmin samana vuonna hän voitti Afrikan-mestaruuden Nairobissa ajalla 50,03 ja maanosien cupin ajalla 49,89. Delhin Kansainyhteisön kisoissa hän voitti kultaa ajalla 50,10. Tämä oli Botswanan kaikkien aikojen ensimmäinen kultamitali Kansainyhteisön kisoissa.


title: Amantle Montsho

text: Montsho voitti maailmanmestaruuden Daegussa 2011 Botswanan ennätysajalla 49,56. Kyseessä oli Botswanan kaikkien aikojen ensimmäinen mitali yleisurheilun MM-kilpailuissa. Hän voitti samana vuonna kultaa Maputon Afrikan kisoissa ajalla 50,87. Vuonna 2012 Montsho voitti Afrikan-mestaruuden Porto-Novossa kisaennätyksellä ja maansa ennätyksellä 49,54 ja juoksi toiseksi sijoittuneessa Botswanan joukkueessa 4 × 400 metrin viestissä. Lontoon olympialaisissa hän sijoittui neljänneksi ajalla 49,75.


title: Amantle Montsho

text: Montsho saavutti Moskovan MM-kilpailuissa 2013 hopeaa ajalla 49,41. Hän hävisi kilpailun voittaneelle Christine Ohuruogulle vain neljä tuhannesosasekuntia.


title: Amantle Montsho

text: Vuoden 2014 Kansainyhteisön kisoissa Montsho antoi positiivisen dopingnäytteen, joka sisälsi kiellettyä metyyliheksamiinia. Hän sai kahden vuoden kilpailukiellon ajalle 29. elokuuta 2014 – 28. elokuuta 2016.


title: Amantle Montsho

text: Kilpailukiellon jälkeen Montsho karsiutui 2017 Lontoon MM-kilpailuissa 400 metrin välierissä. 4 × 400 metrin viestissä Botswana oli seitsemäs. Gold Coastin Kansainyhteisön kisoissa 2018 hän saavutti kultaa 400 metrillä ajalla 50,15 ja pronssia 4 × 400 metrin viestissä Botswanan ennätysajalla 3.26,86.


title: Erik Jendrišek

text: Erik Jendrišek (s. 26. lokakuuta 1986 Trstená, Tšekkoslovakia) on slovakialainen jalkapalloilija, pelipaikaltaan hyökkääjä. Hän edustaa Saksan Bundesliigassa pelaavaa SC Freiburgia. Hän edustaa myös Slovakian maajoukkuetta.


title: Erik Jendrišek

text: Jendrišek oli Slovakian parhaita nuoria pelaajia kaudella 2002–2003. Hän pelasi ammattilaisena Ružomberokissa vuodesta 2003 vuoteen 2006 ja teki 30 maalia 56 liigaottelussa. Vuonna 2006 hän voitti Corgoň Ligan ja molemmat cupit sekä oli liigan paras maalintekiä 21 osumallaan kaudella 2005–2006.


title: Erik Jendrišek

text: Kesällä 2006 Jendrišek teki Hannover 96:n kanssa kauden pituisen lainasopimuksen, jossa oli optio myös seuraavasta kaudesta. Hän debytoi seurassa syyskuussa 2006 Saksan cupin ottelussa tultuaan vaihdosta sisään Dynamo Dresdeniä vastaan. Jendrišek debytoi Bundesliigassa syyskuussa 2006 Bayer Leverkusenia vastaan tultuaan vaihdosta sisään. Hän ei saanut missään vaiheessa paikkaa Hannoverin edustusjoukkueessa ja pelasi kaudella vain yhdeksässä ottelussa, joissa hän tuli kaikissa vaihdosta sisään.


title: Erik Jendrišek

text: Toukokuussa 2007 Jendrišek siirtyi Kaiserslauterniin kolmivuotisella sopimuksella. Hän debytoi seurassa Saksan cupin ottelussa elokuussa 2007 Wilhelmshavenia vastaan. Hän vakiinnutti nopeasti paikkansa edustusjoukkueen mukana ja teki liigan avauspuoliskolla 16 liigaottelussa viisi maalia ja näiden lisäksi kolme syöttöä. Tästä huolimatta liigan toisella puoliskolla hän ei tehnyt 10 ottelussa yhtään maalia. Jendrišek ei jatkossa mahtunutkaan valmentaja Milan Šašićin ykkösjoukkueeseen vaan joutui tyytymään seuran reservipeleihin.


title: Erik Jendrišek

text: Kauden 2008–2009 avausottelussa Mainzia vastaan Jendrišek teki kaksi maalia päästyään kentälle toiselle puoliajalle 3-3-tasapeliottelussa. Hän oli kauden päätteeksi seuran paras maalintekijä Bundesliigassa 14 maalilla 33 liigaottelussa, mutta seura putosi 2. Bundesliigaan. Jendrišek oli myös kaudella 2009–2010 Kaiserslauternin paras maalintekiä 15 osumallaan. Seura nousi kauden päätteeksi takaisin Bundesliigaan.


title: Erik Jendrišek

text: Huhtikuussa 2010 Jendrišekin paljastettiin siirtyvän Schalkeen kolmivuotisella sopimuksella. Hän vietti suuremman osan ajastaan Schalkessa penkillä ja Klaas-Jan Huntelaarin ja Raúlin ostojen myötä Jendrišek ei pelannut juuri lainkaan. Tammikuussa 2011 Jendrišek jätti seuran ja siirtyi SC Freiburgiin.


title: Erik Jendrišek

text: Jendrišek edusti Slovakian alle 21-vuotiaiden joukkuetta ennen debyyttiään A-maajoukkueessa lokakuun 2008 MM-karsintaottelussa San Marinoa vastaan. Helmikuussa 2009 hän teki ensimmäisen maajoukkuemaalinsa ystävyysottelussa Kyprosta vastaan. Hän oli mukana myös MM-kisoissa 2010.


title: Watch Your Step

text: Watch Your Step voi tarkoittaa:


title: Trust

text: Trust voi tarkoittaa esimerkiksi:


title: Radoslav Zabavník

text: Radoslav Zabavník (s. 16. syyskuuta 1980 Košice, Tšekkoslovakia) on slovakialainen jalkapalloilija, pelipaikaltaan puolustaja. Hän edustaa Saksan Bundesliigassa pelaavaa Mainzia.


title: Radoslav Zabavník

text: Zabavník aloitti ammattilaisuransa MFK Košicessa vuonna 1998, jolloin hän debytoi Corgoň Ligassa. MŠK Žilinaan hän siirtyi vuonna 2002 ja voitti seurassa kaksi kertaa Slovakian mestaruuden. Vuonna 2004 hän siirtyi bulgarialaiseen TsSKA Sofiaan, josta hänet myytiin vuoden 2005 lopussa Sparta Prahaan. Tämän jälkeen hän pelasi Terek Groznyssä, jonka hän jätti joulukuussa 2009. Helmikuussa 2010 hän siirtyi Bundesliigassa pelaavaan FSV Mainziin. Hän nousi seurassa avauskokoonpanoon.


title: Radoslav Zabavník

text: Zabavník on edustanut maajoukkuetasolla Slovakiaa. Hän oli mukana vuoden 2010 MM-kilpailuissa.


Jalkapallon alle 21-vuotiaiden Euroopan-mestaruuskilpailut 2011 pelattiin Tanskassa 11.–25. kesäkuuta. Euroopan-mestaruuden voitti Espanja, joka kukisti finaalissa Sveitsin 2–0.


title: Jalkapallon alle 21-vuotiaiden Euroopan-mestaruuskilpailut 2011

text: Kisoihin pääsi karsintojen kautta seitsemän maata isäntämaa Tanskan lisäksi:


text: Lohko A:


text:
Lohko B:
Turnaus pelattiin neljällä paikkakunnalla:


text: Keskinäisten otteluiden maaliero: Valko-Venäjä +1, Islanti 0, Tanska –1


title: Nikolče Noveski

text: Nikolče Noveski (, s. 28. huhtikuuta 1979 Bitola, Jugoslavian SFR) on makedonialainen jalkapalloilija, joka voi pelata joko laita- tai keskuspuolustajana. Hän edustaa Saksan Bundesliigassa pelaavaa 1. FSV Mainz 05:ia.


title: Samaa sukua

text: Samaa sukua () on yhdysvaltalainen draamasarja, joka perustuu Ron Howardin ohjaamaan vuoden 1989 elokuvaan "Perhe on paras". Sarjan esittäminen alkoi NBC-kanavalla 2. maaliskuuta 2010 ja se päättyi kuuden tuotantokauden ja kaikkiaan 103 jakson jälkeen 29. tammikuuta 2015.


title: Samaa sukua

text: Alun perin ohjelman oli määrä alkaa jo syksyllä 2009, mutta alkamispäivämäärää jouduttiin siirtämään näyttelijä Maura Tierneyn sairastuttua syöpään. Tierneyn tilalle valittiin lopulta Lauren Graham.


title: Samaa sukua

text: Suomessa MTV3-kanava alkoi esittää ohjelmaa 9. kesäkuuta 2011.


title: Samaa sukua

text: Ohjelma kertoo Bravermanien perheestä. Zeekillä ja Camillella on neljä aikuista lasta – Adam, Sarah, Crosby ja Julia – joilla kaikilla on jo omat perheensä. Sisaruksista vanhimmalla Adamilla on vaimonsa Christinan kanssa kaksi lasta: teini-ikäinen tytär Haddie sekä kahdeksanvuotias poika Max, jolla on Aspergerin syndrooma. Sarah muuttaa sarjan alkaessa talousvaikeuksien vuoksi takaisin vanhempiensa luokse asumaan yhdessä teini-ikäisten lastensa, Amberin ja Drew’n, kanssa. Crosby on kolmekymppinen, villi ja vapaa sinkku, jonka elämä mullistuu, kun hänen entinen tyttöystävänsä Jasmine kertoo hänelle, että Crosby on viisivuotiaan Jabbar-pojan isä. Nuorin sisaruksista, Julia, on urakeskeinen asianajaja, jolla on viisivuotias tytär yhdessä koti-isänä elävän aviomiehensä Joelin kanssa.


title: Samaa sukua

text: Kolmas tuotantokausi alkoi syyskuussa 2011.


title: Dietrich Mateschitz

text: Dietrich Mateschitz (s. 20. toukokuuta 1944) on itävaltalainen liikemies. Mateschitz on tullut tunnetuksi Red Bull -energiajuoman kehittäjänä (alkuperäinen kehittäjä thaimaalainen Chaleo Yoovidhya, jolta Dietrich sai reseptin ja jonka kanssa hän jalosti sitä eteenpäin. Hän omistaa 49 prosenttia yhtiön osakkeista.


title: Midlake

text: Midlake on vuonna 2000 perustettu yhdysvaltalainen rockyhtye Texasista. Yhtye on julkaissut kolme studioalbumia.


title: Midlake

text: Yhtyeen jäsenet tapasivat opiskellessaan jazzmusiikkia samassa opinahjossa, Pohjois-Texasin yliopistossa. Alussa musiikki oli hyvin Herbie Hancock -vaikutteista kokeellista jazz/funkmusiikkia, mutta muuttui pian indierockiksi. Yhtyeen ensimmäinen EP "Milkmaid Grand Army" herätti Simon Raymonden mielenkiinnon ja yhtye teki sopimuksen Raymonden brittiläisen Bella Union -levy-yhtiön kanssa. Ensimmäinen kokopitkä albumi "Bamnan and Slivercork" julkaistiin heinäkuussa 2004. Johtuen eurooppalaisesta levy-yhtiöstä Midlake menestyi aluksi paremmin Euroopassa kuin Yhdysvalloissa.


title: Midlake

text: Varsinainen läpimurtoalbumi oli toinen levy, vuonna 2006 ilmestynyt "The Trials of Van Occupanther", jolla oli vaikutteita 1970-luvun artisteilta kuten Neil Young, America ja Fleetwood Mac. Kolmas ja viimeisin albumi "The Courage of Others" ilmestyi helmikuussa 2010 ja oli muun muassa Mojo Magazinen kuukauden albumi.


title: Midlake

text: Midlaken laulaja Tim Smith on vieraillut Chemical Brothersin levyllä "We Are the Night" (2007) kappaleella "The Pills Won't Help You Now".


title: Midlake

text: Yhtye on esiintynyt Suomessa Ruisrockissa kesällä 2010 ja Tavastialla marraskuussa 2010. Kolmannen kerran Midlake vieraili Suomessa Flow-festivaaleilla elokuussa 2011.


title: Chemigate

text: Chemigate Oy on suomalaisomisteinen yritys, joka syntyi syyskuussa 2010, kun toimiva johto osti BASF:in tärkkelyspuolen liiketoiminnan uuden yhtiön lukuun. Chemigate Oy:llä on kolme tuotantolaitosta Suomessa: Lapualla sijaitsee yhtiön pääkonttori ja märkämodifiointilaitos, Kaipiaisissa märkämodifiointilaitos ja Mietoisissa reagenssitehdas. Yrityksen liikevaihdon odotetaan olevan noin 50 miljoonaa euroa vuodessa.


title: Chemigate

text:
Tuotevalikoimaan kuuluvat modifioidut tärkkelykset teknisiin sovelluksiin sekä laaja valikoima tärkkelyspohjaisia kationisia liuospolymeerejä. Chemigate valmistaa omiin tuotteisiinsa kationista reagenssia, jota yritys myös myy tärkkelys- ja kemikaaliteollisuudelle.
Chemigate investoi heti perustamisvaiheessa uuteen kuivamodifiointilaitokseen Lapualle. Rakennushankkeen arvoksi arvioidaan noin 10 miljoonaa euroa. Investoinnin myötä lanseeraukset uuden sukupolven tärkkelystuotteisiin paperi- ja kartonkiteollisuuden puolelle tulevat mahdollisiksi samoin kuin laajentuminen uusille toimialoille.


title: Chemigate

text: Chemigate työskentelee läheisessä yhteistyössä paperiteollisuuden, Valtion Teknisen Tutkimuskeskuksen, Altian ja Finnamylin kanssa.


title: Luonnollisesti hullu

text: Luonnollisesti hullu: Evoluutio ja mielenterveys on Marko Hamilon vuonna 2011 julkaisema kirja. Hamilo arvostelee nykyaikaista psykokulttuuria ja muistuttaa, että mieli on evoluution tuote. Suurimman osan kehityshistoriastaan ihmislaji on elänyt metsästäjä-keräilijöinä pienehköissä yhteisöissä.


title: Esseitä tästä ajasta

text: Esseitä tästä ajasta on Yrjö Ahmavaaran vuonna 1987 julkaisema esseekokoelma.


title: Taito Tuunanen

text: Taito Kalevi Tuunanen (s. 1950) on suomalainen sijoittaja joka oli julkisuudessa varsinkin 1980-luvun lopun kasinotalouden vuosina. Koulutukseltaan hän on merkonomi.


title: Taito Tuunanen

text: Tuunanen toimi Suomen Tietotoimiston STT:n talouspäällikkönä aloittaessaan sijoittamisen pörssiosakkeisiin. Sijoitustoiminta oli aluksi pienimuotoista mutta 1980-luvulla se kasvoi suuriin mittoihin kun pankit alkoivat rahoittaa hänen liiketoimiaan. Tuunanen toimi 1980-luvulla yhteistyössä Kai Mäkelän kanssa ja kaksikko keskittyi erityisesti yhtiöiden nurkanvaltauksiin. Nurkanvaltaukset he aloittivat 1984 hankkimalla osakkeita pohjalaisesta Vaasa Oy-lehtiyhtiöstä.


title: Taito Tuunanen

text: Keskinäinen vakuutusyhtiö Sampo muuttui vuonna 1987 osakeyhtiöksi ja Sammon vakuutuksenottajat saivat Sammon osakkeita vakuutusmaksujensa suhteessa. Tuunanen ja Mäkelä aloittivat heti Sammon osakkeiden oston uusilta pienomistajilta. Lopulta Tuunanen yhdessä Mäkelän ja Ahti Vilppulan kanssa omisti noin 20% Sammon osakkeista jotka he myivät sitten hyvällä voitolla Finanssilaitos Oy:lle. Tuunanen oli mukana myös ns. Kouri-kaupoissa.


title: Taito Tuunanen

text: Tuunanen kärsi suuret tappiot 1990-luvun alun lamavuosina kun hänen osakesalkkunsa siirtyi Unitas/SYP:lle ja Tuunasella jäi tämän jälkeen vielä 50 miljoonan markan velat. Hän palasi kuitenkin takaisin sijoitustoimintaan keskittyen hankkimaan omistuksia mediayhtiöistä. Vuonna 2008 Tuunanen oli merkittävä vähemmistöosakas Alma Mediassa ja Karjalainen-lehteä julkaisevassa Pohjois-Karjalan kirjapainossa. Tuunanen pitää nykyään kotipaikkanaan Parikkalan Akonpohjaa.


title: Bella Union

text: Bella Union on brittiläinen itsenäinen levy-yhtiö, jonka perustivat Cocteau Twins -yhtyeen jäsenet Simon Raymonde ja Robin Guthrie vuonna 1997.


title: Bella Union

text: Bella Unionilla musiikkia julkaisevat muiden muassa Midlake, Explosions in the Sky, Fleet Foxes, The Dears, Howling Bells, Beach House, Department of Eagles ja Fionn Regan. Yhtiölle levyttävät artistit edustavat musiikin useita lajeja ja saavat huomattavan paljon vapautta musiikin teossa.


title: Bella Union

text: Useat yhtiön artistit ovat menestyneet hyvin. Fionn Reganin albumi "The End of History" oli vuonna 2007 ehdolla Mercury Prizen saajaksi. Fleet Foxesin yhtyeen mukaan nimetty levy oli vuoden 2009 myydyin itsenäisen levy-yhtiön albumi ja toi Bella Unionille ensimmäisen platinajulkaisun.


title: Bella Union

text: Vuonna 2010 Bella Union voitti vuoden parhaan itsenäisen levy-yhtiön palkinnon Music Week Awards -tapahtumassa.


title: Love Don’t Cost a Thing

text: "Love Don't Cost a Thing" on yhdysvaltalaisen laulajan Jennifer Lopezin toisen studioalbumin "J. Lo" ensimmäinen single. Single julkaistiin joulukuussa 2000 ja se sijoittui singlelistoilla kahdenkymmenen parhaan joukkoon monessa maassa. Esimerkiksi Tanskan singlelistalla kappale oli parhaimmillaan neljäs, Suomessa ja Iso-Britanniassa sijalla yksi, ja Yhdysvaltojen "Billboard Hot 100" -listan kolmas. "Love Don't Cost a Thing" -singlen espanjankielinen versio, "Amor Se Paga con Amor", julkaistiin "J.Lo":n latinalaisamerikkalaisella versiolla. Lopez esitti singlen ensimmäistä kertaa vuoden 2000 MTV Europe Music Awards -tapahtumassa Tukholmassa.


title: Otto Ernst Remer

text: Otto Ernst Remer (18. elokuuta 1912 Neubrandenburg – 4. lokakuuta 1997 Marbella) oli Saksan maavoimien upseeri. Sotilasarvoltaan Remer oli korkeimmillaan kenraalimajuri. Remer osallistui 20. heinäkuuta 1944 tapahtuneen Claus von Stauffenbergin suunnitteleman vallankaappausyrityksen kukistamiseen. Tapausta kutsutaan nimillä operaatio Valkyyria ja heinäkuun 20. päivän salaliitto.


title: Otto Ernst Remer

text: Stauffenberg oli suunnitellut Adolf Hitlerin salamurhaa. Hänen onnistui viedä pommi Wolfsschanzeen (Sudenpesä) lähelle Hitleriä. Pommi räjähti 20. heinäkuuta 1944 klo 12.42 surmaten neljä ihmistä, mutta Hitler selvisi pienillä ruhjeilla ja mustelmilla.


title: Otto Ernst Remer

text:
Stauffenberg määräsi silloisen majuri Remerin pidättämään propagandaministeri Joseph Goebbelsin. Remer saapui Goebbelsin huvilalle ja sanoi, että Hitler oli kuollut salamurhaiskussa Sudenpesässä, ja tulleensa pidättämään Goebbelsin. Goebbels otti puhelun Sudenpesään, jossa Hitler vastasi puhelimeen ja kertoi olevansa kunnossa. Goebbels antoi puhelimen Remerille ja käski kuunnella Hitlerin ohjeet. Hitler määräsi Remerin ottamaan vastuun siitä, että Waffen-SS, Gestapo, kaikki radioasemat sekä hallintokortteli vapautettaisiin. Remer otti käskyn vastaan, keräsi joukkonsa ja teki vielä samana iltana rynnäkön entiseen Reichswehrin päämajaan Bendlerblockiin, jossa salaliittolaiset oleskelivat.
21. heinäkuuta 1944 Remer pidätti kaikki salaliittolaiset yhdessä kenraali Friedrich Frommin kanssa ja teloitti heidät Bendlerblockin pihalla. Teloitettujen joukossa olivat Claus von Stauffenberg, Friedrich Olbricht, Werner von Haeften ja Albrecht Mertz von Quirnheim. Fromm oli alkuun itsekin ollut mukana salaliitossa, mutta vetäytyi siitä viime hetkillä. Myöhemmin Frommin aikeet osallistua salaliittoon tulivat kuitenkin ilmi, ja hänetkin teloitettiin.


title: Otto Ernst Remer

text: Remer oli Wach-Bataillon Großdeutschlandin komentaja, jossa asemassa hän esti vallankaappausyrityksen aikana kaappareiden aikeet ottaa haltuunsa hallintorakennukset Berliinissä. Kaappauksen jälkeen Remer ylennettiin everstiksi. Vartiopataljoona laajennettiin rykmentiksi marraskuussa 1944.


title: Otto Ernst Remer

text: Joukosta muodostettiin Führer-Begleit-Brigade marraskuussa 1944 ja Führer-Begleit-Division 26. tammikuuta 1945. Divisioona tuhoutui lähellä Sprembergiä huhtikuussa 1945.


title: Otto Ernst Remer

text: Toisen maailmansodan jälkeen Remer perusti Saksassa Sozialistische Reichspartei -puolueen, joka kiellettiin 1952.


title: Otto Ernst Remer

text: Heinäkuun 20. päivän salaliittoon perustuvassa vuoden 2004 "Operaatio Valkyriessa" Remeriä esittää Enrico Mutti ja vuoden 2009 elokuvassa Remeriä esittää Thomas Kretschmann.


title: Martin Hanzal

text: Martin Hanzal (s. 20. helmikuuta 1987 České Budějovice, Tšekkoslovakia) on tšekkiläinen jääkiekkoilija, joka pelaa NHL:ssä Dallas Starsissa keskushyökkääjänä.


title: Martin Hanzal

text: Coyotes varasi Hanzalin ensimmäisellä kierroksella. Hän teki tulokaskaudellaan 2007–2008 pisteet 8+27. Hanzal on toimi Coyotesin varakapteenina vuodesta 2011 lähtien.


title: Martin Hanzal

text: Helmikuussa 2015 hän joutui selkäleikkaukseen, eikä pelannut enää loppukaudella.


title: Martin Hanzal

text: Hanzal siirtyi Minnesota Wildiin 26.2.17


title: Martin Hanzal

text: Hanzal on edustanut Tšekkiä jääkiekon alle 18-vuotiaiden MM-kisoissa 2005, nuorten MM-kisoissa 2006 ja 2007, sekä aikuisten MM-kisoissa 2008 ja 2013, sekä vuoden 2014 talviolympialaisissa.


title: Play (kappale)

text: "Play" on yhdysvaltalaisen laulajan Jennifer Lopezin toisen studioalbumin "J. Lo" toinen single. Single julkaistiin huhtikuussa 2001 ja se sijoittui Norjan singlelistalla parhaimmillaan kahdenneksitoista, Irlannissa sijalle kymmenen ja "Billboard" Dance/Club Play Songs -listan sijalle kaksi.


title: 2100 Ra-Shalom

text: 2100 Ra-Shalom on Maan lähelle tuleva pikkuplaneetta, joka kuuluu Aten-asteroidein. Ra-Shalomin löysi E. F. Helin vuonna 1978. Pikkuplaneetta sai nimensä egyptiläisen mytologian Ra-jumalan ja hepreankielisen rauhaa merkitsevän tervehdyksen "shalom" mukaan. Ennen nimeämistään asteroidi tunnettiin tunnuksella 1978 RA. Ra-Shalomin läpimitta on noin 2,3 kilometriä, joten se on suurempi kuin Aten-asteroidien nimikkokappale 2062 Aten, jonka Helin löysi vuonna 1976.


title: K. E. Sonck

text: Knut Emil (Eliel) Sonck (3. helmikuuta 1852 Haapavesi – 28. helmikuuta 1937 Helsinki) oli suomalainen opettaja, rehtori ja kirjailija.


title: K. E. Sonck

text: Sonckin vanhemmat olivat pastori Johan Mauritz Sonck ja Anna Lovisa Haartman. Hän pääsi ylioppilaaksi Kuopion lukiosta 1871 ja opiskeli Helsingin yliopistossa valmistuen filosofian kandidaatiksi 1877 ja maisteriksi 1882.


title: K. E. Sonck

text: Sonck toimi Heinolan alkeis-, ja sittemmin keskikoulun kollegana 1891–1926 ja hän oli myös koulun rehtorina.


title: K. E. Sonck

text: Sonck oli naimisissa vuodesta 1885 Elna Rosa Ottilia Zilliacuksen kanssa.


title: Laikkupussimittari

text: Laikkupussimittari ("Comibaena bajularia") on vihermittareihin kuuluva keskikokoinen vihreä perhoslaji, jonka pääasiallinen levinneisyysalue rajoittuu Keski- ja Etelä-Eurooppaan. Suomesta laji on tavattu vuoteen 2000 mennessä viisi kertaa, tosin tämän jälkeen havaintoja on tehty runsaammin. Lajin tyypillistä elinympäristöä ovat tammea kasvavat metsät ja puistot, joissa sitä tavataan lennossa kesäkuun lopulta heinäkuulle. Toukan ravintokasvi on tammi ja keskenkasvuinen toukka elää ja talvehtii kehräämänsä kehdon sisällä. Suomessa laji on luokiteltu vaarantuneeksi.